text:
Útgávur
Tilmæli frá Tankasmiðjuni
Norður-Atlantstankasmiðjan varð stovnað sum liður í uppfylging av frágreiðingini hjá OECD, sum ber heitið ’OECD Territorial Reviews of the NORA Region - The Faroe Islands, Greenland, Iceland and Coastal Norway,’ og viðger regional evni við støði í OECD-frágreiðingini.
Tankasmiðjan er eitt tvørfakligt og tvørtjóða forum. Hon skal koma við íkasti til regionala samfelagskjakið við hugskotum og tilmælum um samstarv ímillum Føroyar, Grønland, Ísland og Strandanoregi, sum kann vera við til at styrkja regionala framgongd.
Átta limir eru í Norður-Atlantstankasmiðjuni – tveir úr hvørjum landi. Limirnir eru útvaldir av nevndini hjá NORA, og persónarnir eru við í tankasmiðjuni vegna teirra persónligu førleikar. Hetta inniber, at tey ikki eru við sum umboð fyri fyriskipanarligu áhugamálini, sum tey møguliga í øðrum samanhangi umboða. Limirnir hava status sum fríteinkjarar og útvega óheft tilmæli, sum ikki umboða almennu sjónarmiðini ella politisku linjuna hjá NORA.
Fyrsta manningin av tankasmiðjuni útvegaði fýra tilmæli í tíðarskeiðnum 2011-2014. Hesi førdu til bæði kjak og ítøkilig úrslit, m.a. stovnan av felags Master-útbúgving í útnorðurlesnaði á universitetunum í øllum fýra londunum í økinum. Í 2015 avgjørdi nevndin hjá NORA, at ein nýggj manning skuldi veljast, og henda tilgongdin varð liðug í 2016, tá nýggja manningin í tankasmiðjuni hevði sín fyrsta fund.
Limirnir í Norður-Atlantstankasmiðjuni eru:
- Dennis Holm (Føroyar)
- Katrin Petersen (Føroyar)
- Anne Nivíka Grødem (Grønland)
- Jacob Nedergård Jensen (Grønland)
- Dóra Hlín Gísladóttir (Ísland)
- Vífill Karlsson (Ísland)
- Eivind Sommerseth (Noregi)
- Eli Grete Høyvik (Noregi)
Nordatlantisk mat og Nord-Atlanterens befolkninger (2018)
Felles krav til cruiseindustrien (2017)
Nordatlantiske opplevelser: et program for bæredyktig turisme i utkanten (2016)
Fyrsta manningin í Norður-Atlantstankasmiðjuni var:
- Hermann Oskarsson (Føroyar)
- Sonja Jógvansdóttir (Føroyar)
- Henrik Leth (Grønland)
- Tine Pars (Grønland)
- Halla Helgadóttir (Ísland)
- Karl Benediktsson (Ísland)
- Arne O. Holm (Noregi)
- Frank Aarebrot (Noregi)
Næringslivets samfunnsbidrag i NORA-regionen (2014)
Utvid mediesamarbeidet i NORA-regionen (2013)
Attraktive distrikter krever sterke byer (2012)


c: text/html

text:
Talan er um eini sera snøgg og nærum høvuðsumvæld sethús í Trongisvági. Húsini eru í tveimum hæddum og hoyrir stórur urtagarður til ognina.
Í ovaru hæddini er durur/gongd, tvey kømur, køkur/stova í einum og baðirúm. Í niðaru hæddini er kjallari.
Ognin stendur væl fyri við endan av blindum vegi, og gott útsýni er á fríøki og fjørðin. Stutt er til allar hugsandi hentleikar.
Hevur tú spurningar ella vilt tú vita meira um hesa ogn, ert tú altíð vælkomin at ringja ella skriva til okkara.
Fyll út teigarnar niðanfyri – so venda vit aftur við einari tíð til eina framvísing. Hevur tú spurningar annars, kanst tú eisini skriva til okkara her.

robotstxt: allowed

filter: keep


text:
Sunda Byrsufelag hevur sent út skriv viðv. Veðrakappingini
Veðrakappingin hjá SBF verður flutt fram til 17 Sep. Vit hava hugsa um, at hettar er ein úttøkukapping, og hava tí hugt eftir um tað kemur at raka nakran skjútta, ið hevur møguleikan, og tað ger tað ikki! So vit blivu allir einigir í at tað var best at framskunda hana eitt sindur, hettar styttur eitt sindur um skjótiárð, og útlitini fyri at fáa betur veður er eisini betur, og pluss tað er eitt sindur longri ljóst, sum er tídningarmikið, serliga um vit verða nógvir skjúttar í melda til!
Heilsan SBF


text:
45-3 Grannskođan av almennum roknskapum
Uppskot til samtyktar um at góđkenna roknskapin hjá Bjálvingarstuđulslánsgrunninum 2003
A. Upprunauppskot
B. 1. viđgerđ
C. Orđaskifti viđ 1. viđgerđ
D. 2. viđgerđ (Einki orđaskifti)
Ár 2005, 23. februar, legđi Hergeir Nielsen, lřgtingsmađur, vegna lřgtingsgrannskođararnar fram soljóđandi
Uppskot
til
samtyktar
Vísandi til frágreiđing niđanfyri samtykkir Lřgtingiđ at góđkenna roknskapin hjá Bjálvingarstuđulslánsgrunninum fyri fíggjaráriđ 2003 viđ hesum viđmerkingum.
Frágreiđing frá lřgtingsgrannskođarunum:
Lógargrundarlagiđ fyri Bjálvingarstuđulslánsgrunnin er Ll. nr. 118 frá 18. juni 1997 “um Húsalánsgrunn o.a.” Viđ heimild í lógini lýsti Landsstýriđ 28. apríl 1998 kunngerđ nr. 55 “um Húsalánsgrunn o.a.”
Sambćrt § 8, stk. 1, í lógini er endamál grunsins at veita stuđulslán til bjálving og orkusparandi tiltřk til avlamis-, einkjufólka- og fólkapensjónistar, sum búgva í egnum húsum ella íbúđ.
Sambćrt § 9, stk. 1, í lógini eru bjálvingarstuđulslán avdráttar- og rentufrí. Frítřkan fyri at rinda avdráttir og rentur heldur vanliga uppat, tá iđ húsini ella íbúđin skifta eigara ella verđa nýtt av řđrum.
Sambćrt § 12 í lógini kann eitt bjálvingarstuđulslán í mesta lagi vera 110 t.kr. umframt útreiđslur til kanningar, eftirlit, tinglýsing, veđhavaralýsing og byggirentur.
Sambćrt § 3 í lógini verđur grunnurin fyrisitin av einum stýri viđ 3 limum, sum landsstýrismađurin tilnevnir fyri 4 ár. Landsstýrismađurin tilnevnir samstundis 3 tiltakslimir fyri sama tíđarskeiđ. Stýriđ setir stjóra at taka sćr av dagligu um- og fyrisitingini, og ásetir viđ landstýrisins góđkenning hansara lřnar- og setanartreytir. Í nevndini sita:
Marja Lamhauge, Lambareiđi, formađur
Guriđ Joensen, Tórshavn
John Fćrř, Klaksvík
Tiltakslimir eru:
Ivy Jacobsen, Glyvrar
Niels Juel Arge, Tórshavn
Tórálvur Weihe, Tórshavn
Sambćrt § 15, stk. 1, í lógini fćr Bjálvingarstuđulslánsgrunnurin árliga játtan á fíggjarlřgtingslógini. Ongin peningur er játtađur á lřgtingsfíggjarlógini 2001 - 2004. Peningur, sum kemur inn sum rentur og avdráttur, fer í Bjálvingarstuđulslánsgrunnin.
Sambćrt § 31 í lógini skal ársroknskapurin verđa grannskođađur av lřggildum grannskođara, og skal síđani verđa sendur landsstýrinum viđ frágreiđing og viđmerkingum frá stýrinum.
-------------
Til tess at kunna Lřgtingiđ um fíggjarligu gongdina, er gjřrdur ein samandráttur av ársroknskapinum fyri 2003, og til samanberingar eru roknskapartřlini fyri árini 1999-2002 tikin viđ.
Yvirlitiđ niđanfyri vísir, hvussu nógv er játtađ á fíggjarlógini hvřrt áriđ, og hvussu nógv er goldiđ út sum lán.
Í ársfrágreiđingini fyri 2003 verđur bođađ frá, at grunnurin hevur ongan třkan pening til nýggjar játtanir. Bjálvingarstuđulslánsgrunnurin fćr árliga um 100 umsóknir, sum svara til uml. 6-8 mió.kr.
Lřgtingsgrannskođararnir skulu m.a. ansa eftir, at roknskapurin er rćttur, og at tćr avgerđir, roknskapurin fevnir um, eru samsvarandi veittum játtanum, galdandi lógum og fyriskipanum. Arbeiđiđ hjá lřgtingsgrannskođarunum byggir m.a. á frágreiđing frá roknskapargrannskođanini, Grannskođaravirkinum Inpact, sum er dagfest 26. oktober 2004.
Í grannskođanarfrágreiđingini vísir roknskapargrannskođanin á, at: “Rakstur grunsins vísti eitt hall kr. 773.117, iđ er flutt fram til nćsta ár. Viđ verandi lógarkarmum og útlánsvirksemi eru rentuinntřkurnar sera avmarkađar, tí meginparturin av lánunum eru rentufrí, og sum er, svara inntřkurnar ikki til rakstrarkostnađin. Tí er tađ neyđugt hjá grunninum at fáa játtađ part av fíggjarlógarveitingini til rakstur.”
Í grannskođanarfrágreiđingini kunnar roknskapargrannskođanin eisini um, at: “Gjaldfřriđ hjá grunninum er hćkkađ úr 4,6 mió.kr. upp í 5,3 mió.kr., og er tađ alt ov lítiđ, samanboriđ viđ třrvin sambćrt innkomnum umsóknum til bjálvingar- og orkusparandi lán. Grunnurin hevur í árinum, eins og undanfarin ár, fingiđ nógvar umsóknir, men av třrvandi fíggjarorku hevur veriđ neyđugt at sýta fyri nógvum umsóknum, og í lřtuni verđa tí ongi nýggj bjálvingarstuđulslán játtađ.
Í árinum eru 25 nýggj bjálvingarlán stovnađ fyri 1.485 t.kr. og 34 nýggj orkusparandi lán stovnađ fyri 599 t.kr. Eisini eru 3 hćkkingar bókađar á bjálvingarlán fyri 76 t.kr., og 4 hćkkingar bókfřrdar á orkusparandi lán fyri 38 t.kr.
Tilsamans eru veitt 59 nýggj og 7 hćkkingar av lánum fyri 2,2 mió.kr. Viđ árslok hevđi grunnurin 1.201 bjálvingar- og orkusparandi lán fyri 62 mió.kr. Netto eru 71 lán fyri 3 mió.kr. afturgoldin á vanligan hátt og í ótíđ.”
Í november 2001 lćt Fíggjarmálaráđiđ úr hondum eitt álit “um landsstovnar og -grunnar, tilknýti til fíggjarlóg, landsroknskap og grannskođanarviđurskifti”.
Niđurstřđan í álitinum er m.a., at Bjálvingarstuđulslánsgrunnurin er ein landsstovnur, og at tađ er í stríđ viđ stýrisskipanarlógina, at grunnurin ikki verđur tikin viđ á fíggjarlógina og í landsroknskapin. Álitiđ vísir á, at í heilt serligum fřrum kann Lřgtingiđ tó viđ lóg samtykkja at hava virksemiđ uttanfyri fíggjarlógina.
Í oktober 2003 bođađi landsstýrismađurin frá, at hann hevđi gjřrt av at leggja Húsalánsgrunnin og Íbúđagrunnin saman, og at skipa tann endurskipađa Húsalánsgrunnin eftir sama leisti sum Fřroya Realkreditstovnur.
Í januar 2004 bođađi landsstýrismađurin frá, at hóast lřgtingsval varđ útskrivađ 5. desember 2003, verđur arbeitt víđari viđ teim lógarbroytingum, iđ snúgva seg um tilknýtiđ hjá Bjálvingarstuđulslánsgrunninum til fíggjarlógina.
Landsstýrismađurin hevur í januar 2005 kunnađ um, at máliđ er partur av einum střrri pakka, sum fevnir um nógvar grunnar, iđ flestu landsstýrismenn varđa av. Viđvíkjandi Bjálvingarstuđulslánsgrunninum er ćtlanin, at máliđ skal verđa loyst á sama hátt, sum spurningurin um tilknýtiđ hjá Húsaláns- og Íbúđagrunninum til fíggjarlógina. Máliđ er til politiska viđgerđ í lřtuni.
Lřgtingsgrannskođaranir halda tađ vera sera óheppiđ, at grunnurin í áravís ikki hevur virkađ samsvarandi lógini, og heita á landsstýrismannin um at skunda undir at fáa máliđ loyst.
1. viđgerđ 3. mars 2005. Máliđ beint beinleiđis til 2. viđgerđ.
2. viđgerđ 31. mars 2005. Uppskot til samtyktar samtykt 26-0-0. Máliđ avgreitt.


text:
Liðkapping í amboðsfimleiki 2019
Leygardagin 16. novembur var liðkapping í amboðsfimleiki í Bylgjuni í Runavík.
Tey, ið kappaðust vóru piltar, smádreingir, dreingir, mansungligar á mannfólkasíðuni. Á kvinnusíðuni kappaðust U11 gentur og U14 gentur.
Ljósið luttók í kappingum hjá piltum, smádreingjum, dreingjum, U11 og U14 gentum.
Tá liðugt var, hevði Ljósið tríggjar FM vinnarar fyri lið, sum vóru piltar, dreingir og U11 gentur.
Hjá piltum og dreingjum vóru ikki onnur lið enn Ljósið, og U11 genturnar megnaðu at vera frammanfyri Støkk og harvið gerast FM vinnarar fyri U11 gentur.
Smádreingirnir endaðu á einum 3. plássi, meðan U14 genturnar endaðu á einum 6. plássi.
Hjá smádreingjum, mansunglinum og U14 vann Støkk.
Ljósið ynskir øllum íðkarum og venjarum til lukku við úrslitunum.


text:
Vestmannaoyggjarnar
Vestmannaoyggjarnar liggja 14 km suðurvestan fyri Ísland. Oyggjarnar eru 15 í talið og innihalda eisini 30 klettir og skerð. Oyggjarnar eru av vulkanskari upprunnaði og tað er yvir 10.000 ár síðani, tær risu upp úr havinum. Tað verður meint, at tær vóru búsettar árin Ísland bleiv í sínari tíð, men enn er hetta óvist. 2 prosent av fólkatalinum í Íslandi búgva á Heimaoy, sum eisini er tann størsta og einasta búsetta oyggin av vestmannaoyggjunum. Har búgva umleið 5.000 fólk og høvusframleislan er fiskur, tvs. toskur og turrfiskur. 12 prosent av samlaða útflutninum í Íslands kemur úr Vestmannoyggjunum (Heimeay). Tað er eisini eitt ógvuligani áhuganivert ferðamannaumráði, serligani aftaná vulkanútbróti í 1963, tá ið oyggin Surtoy rós upp úr havinum. Hetta fenomeni, vakti sera stóran áhuga fyri vísindafólk kring knøttin. Serligani fyri vísindafólk í kanna mál, sum tildømis, jarðarskorpuna, lava og havbotnin.


text:
Í sambandi við Barnlek 2011, er nýggja síða løgd út undir Leinkja. Síðan
vísir til heimasíðuna fyri Barnlek 2011. Tey, ið hava áhuga at vita meira um
tiltakið, kunnu venda sær til umboðini hjá Sláið Ring, Mariu Kristiansdóttir og
Trygva Samuelsen, tlf. 228624 ella 281468. Eisini ber til ar venda sær til Sláið
Ring: sr@sr.fo ella til formannin Rasmus
Joensen 210412.
Sláíð Ring roknar við, at fleiri fara at luttaka í Barnlek 2011, sum verður í
Skive í Danmark. Feløg og onnur áhugaði venda sær til tey omanfyrinevndu.


text:
Edvard VII av Stórabretlandi
Edvard VII (enskt: Edward VII; føddur sum Albert Edward tann 9. november 1841 í Buckingham Palace í London, deyður 6. mai 1910 sama stað) var kongur av tí Sameinda Kongaríki Stórabretland og Írland og keisari av India frá 22. januar 1901 til deyða sín í 1910.[1] Heima hjá familjuni varð hann vanliga róptur Albert ella Bertie.
Edvard VII var elsti sonurin hjá enska kongshjúnunum Viktoriu drotning og Albert prinsi av Sachsen-Coburg-Gotha. Sum trónarvingin gjørdist hann prinsur av Wales hin 8. desember 1841. Edvard giftist við dansku Alexandru prinsessu tann 10. mars 1862 og saman fingu tey seks børn. Hann var prinsur av Wales í 59 ár og gjørdist kongur tann 22. januar 1901, dagin mamma sín andaðist. Hin 9. august 1902 varð hann krýndur til kong í Stórabretlandi og Írlandi.
Edvard VII kongur hevur sitið á trónu einans í níggju ár, tí hann doyði longu í maimánaði í 1910. Eftirmaður Edvard VII bleiv næstelsti sonur og trónarvingin, Georg V.
Ávísingar úteftir[rætta | rætta wikitekst]
- Edward VII , britannica.com
Keldur[rætta | rætta wikitekst]
- ↑ Edward VII , britannica.com


text:
Síðan við venjingartíðunum er nú broytt og sæst her. Vit eru nú farin frá innanduravenjingini og týsdagsvenjingini, tí í summarhálvuni venja vit mánadagar kl. 19.00 frá skúlanum við Løkin, og mikudagar kl. 19.00 á rennibreytini á Svangaskarði.
Sunnumorgumsrenningin er alt árið.
Venjingin er fyri øll, og flest øll kunnu vera við, tí støði kann ofta lagast til hvønn einstakan. Børnini venja mikudagar, og er hetta fyri aldurin uml. 8-9 ár og uppeftir.
Kappingar í frælsum ítrótti hetta summarið – sum fleiri av børnunum í bólkinum plaga at luttaka í – eru hesar: Stórkappingar 1-3 (20/5, 2/6 og 17/6) og FMung 9-10. september – umframt ymiskar stevnurenningarnar, td. Norðoyastevna og Ólavsøkurenning.
Langteina-etapur til tey royndu
í maj mána er ætlanin eisini at hava nøkur rennitiltøk týsdagar. Talan er um týskvøld 2, 9, 16 og 23. maj, har runnið verður millum bygdir. Sannlíkt er at hesar bygdir vera vitjaðar á leiðini: Gjógv, Funningur, Elduvík, Oyndarfjørður, Skipanes og Æðuvík.
Ætlanin er at møtast á ‘málinum’ har felagskoyring verður skipað. Tað verður runnið fyri egna ábyrgd og hóast nokkso fittar teinar, so vera ongin veskudepotir sett upp, rennarin hevur sjálvur okkurt drekkandi við um neyðugt. Øll eru vælkomin.
Nærri kunning um tíðspunkt og teinar kemur seinni, eisini í facebook-bólkinum hjá Roysnið.


text:
Orðingar 2020-
Barnamentanarheiðursløn Tórshavnar Býráðs. Orðingar 2020-
2020
Marjun Syderbø Kjelnæs
Marjun Syderbø Kjelnæs hevur í nýggju bók síni “Sum rótskot”aftur víst okkum, hvussu væl hon dugir at lýsa viðkomandi evni á ein fangandi hátt. Hon viðger evni sum veðurlagskreppu, hjúnaskilnað, samkyndleika og álvarsama sjúku so livandi, at lesarin kann ikki annað enn gerast ávirkaður.
Málsliga er bókin sera væl frágingin, hóast har eru nógv ensk orð, sum tey ungu nýta í dag. Tey fella væl inn í tekstin, og uttan at tað gerst ónatúrligt, gera tey hann tíðarbæran.
Bókin er háaktuell føroysk samtíðarskaldsøga, sum tekur ungdómin í álvara. Ein bergtagandi og týdningarmikil søga um ein bólk av eldhugaðum og virkisfúsum føroyskum tannáringum, sum skilja, at tey eisini eru ein partur av heiminum, og sum vilja taka sín part av ábyrgdini fyri at broyta heimin til tað betra.
Rakel Helmsdal
Rakel Helmsdal megnar við sermerktu myndabók síni “ Loftar tú mær “ at gera eitt tungt evni lættari at tosa um. Hegnisliga leiðir hon okkum til kjarnan í søguni við at lata okkum fylgja teimum trimum systkjunum í bókini - einum í senn - fram til avgerandi løtuna. Langomman er júst deyð, og tey trý systkini syrgja hana á hvør sín hátt.
Myndirnar í bókini eru heilt serligar. Ljósið og myrkrið eru við til at skapa eitt lætt, tó syrgið, huglag, sum ongantíð gerst tungt. Sermerktu og sjáldsomu figurarnir geva myndunum ein ævintýrkendan dám, sum letur upp fyri nógvum góðum práti saman við barninum.
Rakel hevur sjálv myndprýtt bókina, sum er sera vøkur og væl frágingin.


text:
Tvífaldað ávísing
Fylgjandi dáta er "fangað" (cached), og var seinast dagført 25. jan 2021 kl. 14:34. Í mesta lagi 5.000 úrslit eru tøk í cache.
Henda síða gevur yvirlit yvir síður, sum vísa víðari til aðrar víðaristillaðar síður.
Hvør linja inniheldur leinkjur til ta fyrstu og næstu víðaristillingina, eins væl og málið fyri tað næstu víðaristillingina, sum vanliga er tann "veruliga" endamáls síðan, sum tann fyrsta víðaristillingin átti at peika móti.
Útkrossaðir postar eru loystir.
Niðanfyri verða víst upp til 4 úrslit í økinum #1 til #4.
Vís (undanfarnu 50 | næstu 50) (20 | 50 | 100 | 250 | 500).
- Brúkari:DeltaQuad (rætta) → Brúkari:AmandaNP → m:User:DeltaQuad
- Brúkari:محمد شعیب (rætta) → Brúkari:Yethrosh → ur:User talk:محمد شعیب
- Brúkarakjak:DeltaQuad (rætta) → Brúkarakjak:AmandaNP → m:User talk:DeltaQuad
- Brúkarakjak:محمد شعیب (rætta) → Brúkarakjak:Yethrosh → ur:User talk:محمد شعیب


text:
Við einum 20 máls sigri í ryggsekkinum frá seinasta dysti komu menn væl upplagdir til dystin í dag móti KSG. KSG liðið, sum vit møttu í dag, var betur mannað enn liðið, ið vit møttu í seinastu viku í steypakappingini. Venjaratoymið segði undan dystinum, at tað var avgerðandi, at vit kláraðu at halda líka gott fokus, sum vit gjørdu í dystinum móti Dianalund, tí at so gott spæl kemur ikki av sær sjálvum, men við disciplini, fokusi og vinnaramentaliteti í mente, skuldi tað nokk ganga.
Um dystin
Bæði liðini løgdu hart út. Tað var høgt tempo allan fyrra hálvleik. Teir høvdu valt at dekka við einum skeivum 1’ara á okkara høgra bakki. Men tað gjørdi ikki tann heilt stóra munin. ÍF Føroyar broytti skjótt upp á spælið hjá sær og kom til 80-100% skotmøguleikar. Liðini fylgdust næstan stavn um stavn. Tað vóru bert 1 og 2 mál, sum var munurin allan fyrra hálvleik. Hálvleiksstøðan var 16 - 17.
KSG fekk eina betri byrjan í seinna hálvleiki, tí teir komu fram um okkum eina lítla løtu 19-18. Vit komu ikki eins tendraðir út sum KSG. Men tíbetur raknaðu vit skjótt við aftur, og tað kom ferð aftur í dystin, tí verjan vardi nú mannliga, og tað gjørdi so, at tað kom gongd í fyrru bylgjuna, sum fekk nøkur nemm mál, og seinna bylgjan var beint í hølunum hvørja ferð, um fyrra bylgjan ikki kom til ein skotmøguleika. Dysturin endaði við einum sigri 29-33, also til okkum.
Hetta var eitt betri lið enn tað undanfarna. Verjan var góð hjá okkum, tí hinir komu ikki til líka nógvar góðar møguleikar eins og vit, men hinir vóru ómetaliga hepnir við teirra skotum.
Málskjúttarnir í dag vóru:
Rókur 7
Bogi 6
Kristoffur 4
Bjarti 4
Janus 4
Jóannes 3
Tróndur 3
Eirikur 2
Dagsins leikari gjørdist Bogi Gaard Davidsen
Eik stuðlar besta mansliðið


text:
Flogbóltssambandið: SÍ genturnar vunnu ein tryggan sigur á Fleyr gentur 16. SÍ var omaná allan dystin, og sigurin var ongantíð í vanda.
SÍ – Fleyr, 2 – 0: 25-12 og 25-9.
Bestu leikarar:
Fleyr: Bjarta Jákupsdóttir
SÍ: Inga Helena Henriksen
SÍ: Aftast frá vinstru: Hallgerð Tonysdóttir Haraldsen, Inga Helena Henriksen, Malan Maria í Haraldstovu Weihe, Rannvá Kambsgarð, Laura Skov Weihe, Sólfríð Poulsen.
Í miðjuni frá vinstru: Rajko Petrovic, venjari, Tóta Búadóttir, Josefina Eliasdóttir, Rannveig Rós Joensen, Bára Jansdóttir, Turið Búadóttir.
Fremst frá vinstru: Sofía Weihe Simonsen, Maria Magnussen, FríðaHaraldsen, Anja Sólja Niclasen, Janna Falkvard.
Fleyr: Aftast frá vinstru: Eydna Eidesgaard, Ró D. Jacobsen, Barbara K. Durhuus, Bjarta Jákupsdóttur, Jákup William Sivertsen, venjari.
Í miðjuni frá vinstru: Brynhild Joensen, Kezia Zachariasen, Ester Johannesen, Marjun Joensen.
Fremst frá vinstru: Maria L. Foget, Bjørt Holm, Vár Rajani Færø, Ester Álvsdóttir Haraldsen.
Dystirnir eru hesir restina av degnum og kunnu síggjast her:
Ungdómsfinalurnar verða stroymdar HER
Um tú veitst okkurt, sum VP ikki veit - skriva so til vp@vp.fo


text:
BankNordik stuðlar nýggjari føroyskari list
BankNordik hevur avgjørt at lata BankNordik-savninum 150.000 kr. um árið til at keypa føroyska nútíðarlist fyri. Serstaka peningaliga játtanin hevur til endamáls at endurnýggja og framtíðartryggja savnið, so tað í størri mun endurspeglar nútíðina í listarligum høpi.
Leiðsla í BankNordik og stýrið fyri BankNordik-savnið, tá ið nýggja avtalan, varð undirskrivað. Frá vinstru: Árni Ellefsen, Helgi A. Fossádal, Guðrið Poulsen, Árni Winther, Jákup Simonsen og Turið F. Arge.
“Tað er nýbrot í Føroyum, at peningur á henda hátt verður markaður til at keypa list frá virkandi føroyskum listafólkum, og vit fegnast um, at BankNordik-savnið nú av álvara gerst ein viðleikari hjá føroyskari nútíðarlist. Við nýggju avtaluni fær BankNordik-savnið møguleika at ogna sær tíðarbæra dygdarlist á hvørjum ári, og hetta fer avgjørt at gera savnið meira viðkomandi og áhugavert,” sigur Helgi A. Fossádal, formaður í stýrinum fyri BankNordik-savnið.
BankNordik-savnið er skipað sum ein sjálvsognarstovnur við einum stýri, ið er sett saman soleiðis, at tað bæði umboðar kunnleika um føroyska list og innlit í fíggjar- og handilslig viðurskifti. Nýggja avtalan er í fyrsta umfari galdandi frá 2020 til 2024, og tað er stýrið fyri BankNordik-savnið, ið skal umsita stuðulsjáttanina og keypa listaverk til savnið. Í avtaluni er ásett, at árliga stuðulsupphæddin skal brúkast til at keypa nýggja føroyska upprunalist, ið er framleidd av virknum listafólkum. Umframt nýggju játtanina letur BankNordik á hvørjum ári 150.000 kr. til raksturin av savninum. Samanlagda árliga upphæddin til BankNordik-savnið er sostatt 300.000 kr.
“Endamálið við BankNordik-savninum er at tryggja, at áhugaverdu listaverkini í savninum fáa ta útbreiðslu, ið tey hava uppiborið. Í dag umboðar savnið tó ikki nútíðarlistina og tey virknu føroysku listafólkini í dagsins samfelag. Tí vilja vit við árligu játtanini til keyp av nýggjari list stuðla føroyska listaumhvørvinum og samstundis tryggja, at BankNordik-savnið mennist og gerst uppaftur meira áhugavert við einari samanrenning av eldri list og nútíðarlist, “sigur Árni Ellefsen, forstjóri í BankNordik.
Tað var í 2017, at BankNordik stovnaði BankNordik-savnið og samstundis lat savninum 623 listaverk í gávu umframt pening til árliga raksturin. Umframt at sýna fram og leiga verk út til almennar stovnar og privatar fyritøkur, er endamálið at menna savnið og stuðla menningini av føroyskari list. Í stýrinum fyri BankNordik-savnið sita Helgi A. Fossádal, formaður, Guðrið Poulsen vegna LISA, Árni Winther vegna Føroya Arbeiðsgevarafelag og Jákup Simonsen vegna Føroya Kommunufelag. Tey, ið eru áhugað í at fáa meira at vita um møguleikarnar fyri at leiga listaverk úr savninum, eru vælkomin at seta seg í samband við stýrisformannin.
Nærri upplýsingar
Helgi A. Fossádal, formaður í stýrinum fyri BankNordik-savnið, tel. 224 303
Árni Ellefsen, forstjóri í BankNordik, tel: 230 348


text:
Fyribyrgjan av ágangi
Hesar leiðreglur eru gjørdar fyri:
- At at verja okkara børn og ungu fyri ágangi
- At tænastufólk verða órættvíst ákærd fyri ágang
- At tænastufólk koma í støður, har lætt er at koma barninum ov nær
Ágangur kann vera likamligur og sjónligur. Men ágangur kann eisini vera duldur, tá talan er um sálarligan, kynsligan ella andaligan ágang. Ágangur av øllum slagi er niðurbrótandi.
Tískil hava vit orðað nakrar leiðreglur, sum vit javnan gera vart við soleiðis at vit allatíðina arbeiða fyribyrgjandi. Og um vit renna okkum inní trupulleikar so hava vit leiðreglurnar, sum vit kunnu handla útfrá.


text:
Av váta veðrinum og nógvu gongdini út í Mykineshólm í summar, hava hagastýrisformennirnir í Mykinesi valt at avmarka atgongdina oman í Lamba og út í hólm restina av mánaðinum.
Gøtan ígjøgnum lundalandið úti í Lamba er so mikið illan farin, at mett verður, at tað ikki er ráðiligt hjá fólki at ganga har í løtuni.
“Vøllurin er illa farin í støðum, og fyri at umganga, at hann fer verri, er neyðugt at steðga á og lata lendið fáa frið,” sigur Bjarni Hansen, bóndi og hagastýrisformaður.
Gøtan ígjøgnum Lamba leiður fólk oman til brúnna út í hólm, og tískil førir hetta við sær, at eingin sleppur út í hólm meðan gøtan er stongd.
Visit Faroe Islands fegnast um avgerðina.
“Vit halda hetta er ein skilagóð avgerð, nú støðan í hasum ávísa økinum er sum hon er,” sigur Johan Pauli Helgason, leiðari á menningardeildini í Visit Faroe Islands. “Tað er av alstórum týdningi, at bøtt verður um hesi viðurskifti á oynni og at vit fáa eina varandi skipan, sum í størri mun hevur náttúru- og djóravernd fyri eyga."
Hagastýrisformennirnir og hiking.fo við Pól Sundsskarð, sum umsitur gjaldskipanina í oynni, hava tikið hesa avgerð í felag. Forboðið er sett í gildi í dag.
“Veðrið hevur verið heldur vátligt seinastu tíðina og hevur hetta ávirkað umstøðurnar at ganga oman í Lamba. Vit halda tað er skilagott at lata økið fáa frið í eina tíð, og so taka vit støðu til, um man skal opna fyri ferðsluni aftur, tá ein tíð er fráliðin. Um viðurskiftini broytast, tað vil siga um lendið verður turrari og harvið betri umstøður at ganga, verður møguliga latið uppaftur fyri gongdini ígjøgnum lundalandið og út í hólm,” sigur Pól Sundsskarð.
Hóast møguleikin fyri at ganga ígjøgnum lundalandið ikki er til staðar, ber enn til at síggja nógvan lunda í Mykinesi, tí tað er møguligt at fara út á Rógvuna, har til ber at hyggja oman í Lamba. Tað ber eisini til at fara aðrar túrar í oynni.
“Oyggin er vøkur og bergtakandi á so mangan hátt. Er tað klárt í veðrinum, ber til at ganga niðan á Knúk og haðani sær tú meira enn helvtina av føroysku oyggjunum,” sigur Esbern í Eyðansstovu, bóndi og hagastýrisformaður.
“Okkara ætlan hevur alla tíðina verið at víðka um møguleikarnar, so ferðafólk kunnu uppliva annað enn Mykineshólm. Vit hava fyri langari tíð síðan sæð, at Lambi og hólmurin ikki klára stóra vøksturin í ferðfólkatalinum,” sigur Eddie Lauritsen, bóndi og hagastýrisformaður.
Til ber at fylgja við á hiking.fo um og nær gongdin út í hólm verður tikin uppaftur.
Hagastýrisformennirnir í Mykinesi, hiking.fo og Visit Faroe Islands
Um tú veitst okkurt, sum VP ikki veit - skriva so til vp@vp.fo


text:
Omanfyri 200 fólk til valfund í Sørvági í kvøld
Politikkur27-08-2019 - 23:43 - Heðin Poulsen
Gott kvøld og hjartaliga vælkomin til henda lokala veljarafundin.
Um fýra dagar fáa vit øll høvi at greiða okkara skyldu og seta okkara kross á blað. Vit skulu velja 33 fólk á ting. Valstríðið hevur koyrt allan mánaðin og vit eru spent at gera okkara ávirkan. Listin er langur og vit hava heili 179 valevni at velja ímillum. Harafturat hava vit 9 flokkar/listar, so vit hava 188 valmøguleikar í alt.
Hvat skulu vit velja? Hvussu plaga fólk at velja?
Fólk velja eftir hugsjón ella relatión
Vit velja eftir høgra/vinstra, samband/loysing og eisini eftir virðum, t.d. etisk virðir. Nógv velja eftir kyni og mong velja persónar sum tey eru slekt við ella kenna ella hava álit á. Og nøkur velja lokalt. Mangan er tað ein blanding av fleiri faktorum, sum ger av hvar krossurin verður settur.
Vit ynskja, við hesum veljarafundinum, at fáa vágafólk at fylkjast um at velja vágafólk. Leygardagin skrivaði Georg H. Hansen á JN og vísti á at 55% av atkvøðunum í Vágum, fóru til fólk uttanfyri oynna, ella til listar, tvs. at bara 45% av atkvøðunum, fóru til vágafólk. Úrslitið varð at vit fingu 1½ umboð á ting. Ein beinleiðis valdan og ein eykamann. Suðuroyggin hevur 4. og Norðoyggjar hava 5 tingfólk.
Norðlýsið skrivaði 8/8 um ójavnan av almennu køkuni. Greinin hevur yvirlit, sum vísir at 86% av útreiðslunum/íløgunum til bygging, fer fram í Streymoynni, ímeðan Vágoyggin bara fær 1%. Varð hetta býtt eftir fólkatalinum, skuldu vit fingið 6,3%
Eru vit vágafólk ov tolin? Eru vit ov bleyt? Kunnu vit gera nakað við hetta? Ja, tað kunnu vit. Vit kunnu velja vágafólk á ting. Um vit standa saman um hetta, so kunnu vit fáa 2 ella trý fólk beinleiðis vald. Hesi kunnu so virka fyri at vit fáa minst 6,3% av almennu køkuni.
Vit eru trý fólk, sum hava tikið stig til hendan fundin. Tað eru Elin Doris á Mýrini og Elsebeth Davidsen og so eg sjálvur. Vit umboða bæði kynini, tríggjar bygdir og eru frá 32 til 51 ára gomul. Eg gruni at vit eisini velja tríggjar ymiskar flokkar. Men vit velja lokalt.
Birita Sandberg Samuelsen kemur at stýra fundinum, sum verður skipaður soleiðis:
Øll valevnini fáa høvið at profilera seg at byrja við.
Síðani fara vit yvir til evnini, sum eru trý í talið. Tey eru Samferðsla, Vinna og Býtið av almennu køkuni. Eftir hvørt evnið, verður høvið hjá áhoyrarunum at spyrja og viðmerkja.
Til seinast runda vit av við 15-20 min. til kjak, har øll hava høvið at gera viðmerkingar og seta spurningar, eisini um onnur evnir.
----------------
Vegna Elin Doris á Mýrini, Elsebeth Davidsen og meg sjálvan skal eg takka fyri í kvøld.
Velji ikki bara eftir hugsjón ella relatión. Velji lokalt, og latið ikki tykkara atkvøðu gerast eina hvørvisjón.
Latið okkum harafturat fáa vágafólk aðrastaðni, at velja vágafólk, so kunnu vit fáa – ikki bara tvey, men trý, ella fýra umboð úr Vágoynni á ting.
Takk fyri øll somul og gott val.
Vit enda við at syngja tjóðsangin.


text:
Loyndarmálið Maria
Útvald av Gudi til at bera Guds æviga orð í holdi og blóði. Men hvør var mamma Jesus?
Ole Jakob Filtvedt skrivar:
”Føddur av kvinnu…” Paulus umrøður bara eina ferð mammu Jesus og tá uttan at geva henni navn: ”Men tá ið fylling tíðarinnar kom, sendi Gud son sín, føddan av kvinnu, føddan undir lóg” (Gal 4,4). Her er evnið ikki Maria sjálv, persónsmenska hennara og lívssøga; hon er einans viðkomandi í tann mun, sum hon er við til at rótfesta Jesus í søguna hjá menniskjanum. Men hvør henda kvinnan – ella í grundini gentan – var, hon, sum Gud hevði útvalt til at bera son sín fram í fylling tíðarinnar, tað sigur Paulus einki um.
Hvør er mamma mín?
Tað er heldur ikki so, at øll evangeliini geva okkum tilfar til at tekna eina andlitsmynd av Mariu. Í Matteusevangeliinum verður jólaevangeliið fortalt frá sjónarhorninum hjá Jósefi. Um Mariu, hesa moynna, sum á loyndarmiklan hátt er vorðin við barn, hoyra vit harafturímóti sera lítið.
Markusevangeliið hevur onga frásøgn um Jesu føðing, men greiðir frá eini hending, har mannfjøldin skuldsetur Jesus fyri at vera settur av einum óreinum anda. Tá stendur, at mamma hansara og systkin koma á staðið, har Jesus var, og sendu boð eftir honum og bóðu hann koma út. Kanska helt Maria tað vera pínligt, at søgur gingu um son hennara? Jesus vísur ongan áhuga at fara út at hitta familjuna, sum stendur uttanfyri, men sigur ístaðin: ”Hvør er móðir mín og brøður mínir?” Og í tí hann hugdi rundan um seg at teimum, ið sótu runt íkring hann, sigur hann: ”Sí, her er móðir mín og brøður mínir! Tí at hvør tann, ið ger Guds vilja, hann er bróðir mín og systir og móðir” (Mark 3,33-34). Spurningurin ”hvør er móðir mín?” er altso retoriskur.
Men fyri nógvar bíbliulesarar er tað uttan iva eisini áhugavert at spyrja, hvør holdliga mamma Jesus var; ikki einans hvør hoyrir til Jesu familju myndaliga talað. Um vit leita eftir svari uppá tann spurningin, skulu vit venda okkum til Lukasevangeliið.
Tænastukvinna Harrans
Í Lukasevangeliinum verða Jósef og Maria lýst sum gudrøknir jødar. Tað stendur, at tey fóru niðan til templið hvørt ár at halda páskir, at tey lótu Jesus verða umskornan áttanda dagin, soleiðis sum Móselógin ásetur, og at tey eisini fóru til Jerusalem at ofra í sambandi við Jesu føðing. Um hetta ofrið verður sagt, at tað var tvær turtildúvur ella dúvuungar. Í grundini áttu tey at ofra ein seyð, men fátæk sluppu at ofra fuglar ístaðin.
Vit skilja við øðrum orðum, at Jesus kom frá lutfalsliga fátækum korum.
Á Jesu døgum var vanligt, at ungar gentur vórðu lovaðar burtur longu um tólv ára aldur.
Vit kunnu sostatt rokna við, at Jesus varð føddur av eini ungari, fátækari gentu, frá eini bygd í Galilea, sum ikki var høgt í metum, langt burtur frá tí búskaparliga, politiska og átrúnaðarliga valdsmiðdeplinum í Jerusalem.
Fyrimynd
Lukasevangeliið gevur okkum ikki einans áhugaverdar upplýsingar um sosialu støðuna hjá familjuni hjá Jesusi, men eisini eitt møti við Mariu. Hon stígur merkiliga langt fram av eini kvinnu at vera, tá ein hugsar um mentanarligu treytirnar tá á døgum. Tað er hon, sum møtir einum eingli og sum vitjar skyldkonuna Elisabet, mammu Jóhannes doyparan. Tað er Maria, sum syngur ein lovsang við veruligari gudfrøðiligari tyngd, tá hon hittir Elisabet. Og tað er um Mariu, at vit lesa, at hon legði sær alt tað í geyma, sum hirðarnir søgdu um Jesus og hugsaði um tað í hjarta sínum.
Tá tey taka pinkubarnið Jesus við sær í templið at umskera hann, vendir Símeon sær til Mariu við orðunum: ”Sí, hesin er settur mongum í Ísrael til fals og til uppreisingar og til eitt mótmælismerki.” Og heldur fram ”eisini tína egnu sál skal svørð fara ígjøgnum” (Luk 2,34-35). Vit fáa her ein feril av tí pínu, sum Maria ein dag fer at fáa at kenna. At enda er tað Maria, sum verður tikin fram eftir hendingina, tá Jesus hevur verið í templinum 12 ára gamal. Hon goymdi alt hetta í hjarta sínum. Í hesum verður hon ein fyrimynd fyri øll trúgvandi, sum seinni í sama evangelii verða eggjað til at goyma orðið, sum tey hava hoyrt, í einum vøkrum og góðum hjarta, so at tey kunnu bera frukt í tolni (Luk 8,15).
Sum heild verður Maria lýst so, at hon næstan stendur sum eitt ideelt umboð fyri Guds fólk, ein ið av sínum hjarta svarar Guds frelsuhandlingum, soleiðis sum alt fólkið átti at havt svarað.
Hetta er við til at greiða frá, hví hon seinni er tulkað sum eitt slag av persóngerð av, hvat kirkjan er og eigur at vera. At fyridømi hennara er viðkomandi út um hennara egnu lívstíð, gevur hon sjálv ein vitnisburð um, tá hon sigur, at allar ættir munnu prísa hana sæla.
Sí, har er mamma tín
Í Jóhannesevangeliinum er mamma Jesus til staðar, tá hann fer undir almenna virksemi sítt í brúdleypinum í Kána og við Jesu kross. Av krossinum sigur Jesus, at Maria skal taka tann lærusveinin, sum Jesus elskaði, at sær sum son sín, og at hann skal taka hana at sær sum mammu sína.
Hetta kann sjálvandi tulkast so, at tað einans snýr seg um hesar báðar persónarnar; at Jesus vil syrgja fyri, at mamma hansara ikki verður einsamøll eftir uttan nakran at taka sær av henni. Men í kirkjunnar søgu hevur henda hendingin fingið eina djúpari symbolska merking. Í kraft av Jesu deyða á krossinum verða allir Jesu lærusveinar til systkin hansara, ikki einans við at Jesus limar okkum inn í síni viðurskifti við himmalska pápa sín, men eisini við at hann setur okkum inn í eitt samband við egnu mammu sína.
Skal teksturin meðni tulkast symbolskt? Ella er tað at lesa nakað inn í tekstin, sum teksturin ikki ber? Í og við at vit byrja at svara hesum spurningunum, fløkja vit okkum inn í nakrar av teimum ósemjum, sum gera, at kristin nú á døgum hava sera ymiskar fatanir av, hvønn týdning Maria hevur fyri trúnna og kristnilívið.
Maria fekk á ein serligan hátt ein leiklut í størsta loyndarmálinum í kristnu trúnni – at Gud gjørdist menniskja í holdi og blóði. Og Maria sjálv er fyri mong vorðin eitt loyndarmál, ein kelda til bæði undran og ósemju.
Visti tú, at…
- Jóhannesar Opinbering 12. kapittul hevur havt ein týðandi leiklut í at menna ta hugsan, at Maria er eitt slag av ”nýggjari Evu”, sum er upphav til eina nýggja mannaætt, og at hon nú situr í hásæti sínum sum himmaldrotning?
- Kirkjufundurin í Efesus í 431 – sum part av einum størri kjaki um, um Jesus var bæði satt menniskja og sannur Gud – sló fast, at Maria kundi verða umrødd sum ”Guds móðir”?
- ‘Maria’ er ein griksk umskriving av tí vanliga jødiska gentunavninum ‘Mirjam’ ella ‘Marjam’?
Greinin er týdd úr Agenda 3:16 nr. 12/2014


text:
Sameindu Emirríkini
Sameindu Emirríkini ella Sameindu Arábisku Emiratir (á arábiskum "دولة الإمارات العربية المتحدة") er eitt land í Miðeystur. Kuveit hevur mark við tvey lond: Saudiarábia og Oman. Høvuðsstaðurin er Abu Dhabi og størsti býurin er Dubai.
Oljuvinnan er høvuðsvinnan.
Søga[rætta | rætta wikitekst]
Landafrøði[rætta | rætta wikitekst]
Sameindu Emirríkini eru syðrumegin við Persaflógva. Tríggir fjórðingar av hesum islamska ríkinum eru sandoyðimørk, har tað er ógvuliga heitt og turt alt árið. Bara heilt lítil partur er nýtiligt dyrkilendi, og næstan øll matvøra verður innflutt. Sameindu Emirríkini eru samgonga av sjey smáum emiratum: Abu Dhabi, Ajman, Dubai, Fujairah, Ras al-Khaimah, Sharjah og Umm al-Qaiwain. Hvør emirur hevur einaveldi í sínum ríki, men teir hittast javnan at taka avgerðir, sum eru fyri alt samveldið. Abu Dhabi er størsta emirríkið, og høvuðsstaðurin har er eisini samveldisshøvuðsstaður.
Emiratini eru tilsamans 83.600 ferkilometrar til støddar [1], ella umleið tað dupulta av Danmark.
Politikkur[rætta | rætta wikitekst]
Emiratini eru eitt av teimum meira frísinnaðu arábisku londunum. Víst hava tey ikki fólkaræði í okkara merking, men tey hava eitt "gott" einaræði, sum hevur umsorgan fyri fólkinum.[tørvar keldu] Í Emiratunum kenna tey t.d. einki til tá átrúnaðarligu intoleransu, sum vit hoyra so nógv um í samband við Islam. Her eru eisini kristnar kirkjur av ymiskum slag.
Talufrælsi[rætta | rætta wikitekst]
17. juli í 2006 varð Mohammed al-Mansoori handtikin, eftir at hann hevði gjørt samrøðu við eina arábiska sjónvarpsrás, ið sendir yvir fylgisvein, um stríðið í Libanon [2]. Mohammed al-Mansoori er formaður fyri løgfrøðingafelagnum í Sameindu Arábisku Emiratunum. Hetta er ein óheftur felagsskapur av dómarum, sakførarum og løgfrøðiligum serfrøðingum. Felagsskapurin hevur staðið fyri fundum um ymisk mannarættindaevni. Hann varð ákærdur fyri at "hava æruskemmað almenna ákæran". Hann varð latin leysur uttan ákæru. Í august 2006 varð hann aftur handtikin og hildin aftur í 2 dagar. Tá hann varð leyslatin, varð hald lagt á pass hansara. Orsøkirnar til handtøkurnar eru framvegis ikki greiðar. Bæði Mohammed al-Mansoori og Mohammed Abdullah al-Roken hava í fleiri ár verið noktaðir at gera samrøður ella at skriva greinar.
Í september í 2005 settu myndugleikarnir í Emiratinum Fujairah forboð fyri einum fundi um borgaralig rættindi, rættindi hjá kvinnum og fólkaræði, sum felagsskapurin hevði skipað fyri. Eingin grundgeving varð givin fyri forboðnum.
Yvirlit yvir fólkatal, fløgg og vídd í teimum sjey emiratunum[rætta | rætta wikitekst]
Fólkið[rætta | rætta wikitekst]
Átrúnaður[rætta | rætta wikitekst]
Hevur religión týdning í gerandisdegi tínum? Henda spurning hevur Gallup sett í 138 ymiskum londum. Egyptaland er einasta land við 100 prosentum, meðan í til dømis Senegal, Indonesia, Sierra Leona, Malavi, Marokko og Sameindu Arábisku Emiratunum er talið 98 prosent [4].
Hagtøl[rætta | rætta wikitekst]
- Islam 76 % [5] (85 % Sunni Islam, 15 % Shia Islam)
- Kristindómur 9 %
- Hinduisma 9 %
- Onnur 6 %
Búskapur[rætta | rætta wikitekst]
Oljuvinna[rætta | rætta wikitekst]
Meiri enn 65 % av allari olju, vit nú vita um, er í londunum við Persaflógva, og hiðani kemur triðingurin av allari olju, sum heimurin framleiðir um dagin. Í 1958 varð olja funnin, hon hevur gjørt Emirríkini til eitt av heimsins ríkastu londum, og hjá flestum fólkum eru lívskorini heilt góð. Fram við strondini eru mong stór oljureinsiverk.
Fiskiskapur[rætta | rætta wikitekst]
Tað er ikki frítt fyri fiskar í í sjónum hjá Emiratunum, og teir hava eisini eina handilsavtalu við ES um handil við fiski, serliga tun. Sjóøkið hjá Emiratunum er 84.000 ferkilometrar av grunnum sjógvi, grynri enn 40 m. Her verður veitt rættiliga fitt. Tað eru 8.000 bátar við 20.000 fiskimonnum, og veiðan er 115.000 árliga. Hetta ger Emiratini til fjórðstørstu arábisku fiskivinnutjóð og ta næststørstu í flógvanum. Týdningarmesta fiskaslagið er tun, men her eru eisini rækjur, krabbar, hummari, høggislokkur og onnur fiskasløg.
Ferðavinna[rætta | rætta wikitekst]
Ferðavinnan veksur skjótt í Sameindu Emirríkjunum. Um 50 000 fólk, meginparturin úr Evropa, koma higar, helst um veturin, tí at tá er veðurlagið lýtt og gott. Tað, ið dregur fólk, eru oyðimarkarferðir, tollfríir handlar, basarar, strendur og frálík gistingarhús.
Byggivinna[rætta | rætta wikitekst]
Nýggir stásiligir býir eru bygdir, og mangir fremmandir verkamenn eru komnir hagar at arbeiða. Heimsins hægsti bygingur eitur Burj Dubai ella Burj Khalifa, og hann liggur - sum navnið bendir á - í landslutinum Dubai, sum er partur av Arábisku Emiratunum. Tann 4. januar í 2010 læt hann dyrnar upp fyri fyrstu ferð, og níggja hæddarmetið, tá vit tosa um hús, eitur nú 828 metrar. Arkitekturin Adrian Smith úr USA hevur teknað Burj Dubai, sum hevur kostað seks milliardir krónur at byggja. Tað eru í høvuðsheitum íbúðir og skrivstovur, sum skulu húsast í risaháhúsinum.
Kelduávísingar[rætta | rætta wikitekst]
- ↑ https://www.cia.gov/library/publications/the-world-factbook/geos/ae.html
- ↑ http://www.amnesty.org/fr/library/asset/MDE25/007/2006/fr/4860c09f-f774-11dd-8fd7-f57af21896e1/mde250072006en.pdf
- ↑ "Census 2008". Ministry of Economy and Planning, Government of the United Arab Emirates. 2008. http://www.dubaifaqs.com/population-of-uae.php. Heintað 2012-06-18.
- ↑ http://www.gallup.com/poll/114211/Alabamians-Iranians-Common.aspx
- ↑ http://www.state.gov/g/drl/rls/irf/2010/148850.htm


text:
Nýggja heimasíðan integration.fo, sum varð løgd fram í Norðurlandahúsinum í dag, hevur nógvar áhugaverdar upplýsingar.
Tann 1. desember 2019 vóru 52.067 fólk í Føroyum. Av teimum vóru 1.697 fólk við øðrum ríkisborgaraskapi enn norðurlendskum, 222 fleiri enn seinasta ársskifti.
Á heimasíðuni sæst eisini úr hvørjum landi útlendingarnir koma. Flestu eru úr Rumenia, haðani tað koma 231. Tínæst Filipsoyggjar við 228, síðani Pólland við 156, Tailand við 144 og Litava við 91.
Tilsamans eru útlendingar úr 99 londum, ið eru búsitandi í Føroyum.
##med2##
Á heimasíðuni sæst eisini, hvussu nógvir útlendingar eru í hvørjum øki í landinum. Í Streymoynni búgva 729, í Eysturoy 521, í Norðoyggjum 162, í Suðuroy 117, í Vágum 102 og á Sandoynni 30.
Størsti aldursbólkurin við útlendingum við øðrum ríkisborgaraskapi enn norðurlendskum er aldursbólkurin 30-39 ár.
##med3##
Felags pallur
Tað var David IM, integratiónssamskipari á Útlendingastovuni, sum greiddi frá nýggju heimasíðuni og møguleikunum við henni.
Høvuðsendamálið við heimasíðuni er at savna saman, skapa og luta føroyska vitan og tilfeingi um integratión.
Heimasíðan integration.fo er ein pallur, har vitan, upplýsingar og royndir um integratión í Føroyum verða latin til almenna nýtslu, so onnur kunnu fáa gagn av tí.
##med4##
46 varandi uppihaldsloyvi um árið
Síðan 2012 hava í miðal 46 útlendingar fingið varandi uppihaldsloyvi um árið.
Útlendingar, sum flyta til Føroya, koma í høvuðsheitum av tveimum orsøkum.
Meginparturin kemur til Føroya úr Evropa at arbeiða eitt tíðarskeið við einum arbeiðs- og uppihaldsloyvi. Ein útlendingar, sum hevur verið í Føroyum við arbeiðs- og uppihaldsloyvi í sjey ár, kann søkja um at fáa varandi uppihaldsloyvi.
Aðrir útlendingar flyta til Føroya sum familjusameind. Eftir umsókn ber til at fáa varandi uppihaldsloyvi hjá tí, sum hevur búð í Føroyum í trý ár. Tað eru serliga hjúnafelagar og børn, sum roknað verður við fara at búgva í Føroyum í longri tíð.
##med5##


text:
FERÐSLUTRYGD: Í grannalondunum Svøríki og Íslandi hava tey í nøkur ár sett upp sonevnda tráðbilverju í staðin fyri vanligu bilverjuna, sum vit kenna hana í Føroyum. Landsverk fer nú undir royndir við tráðbilverju, ið sambært stóra svenska kanning er eins trygg, men hinvegin munandi bíligari at keypa, seta upp og viðlíkahalda.
Tráðbilverja er bilverja, har stálpelar verða settir niður í jørðina framvið vegjaðaranum, og tráðveirar spentir millum pelarnar.
Sum eina royndarverkætlan fer Landsverk nú undir at seta upp tráðbilverju við Tjørnunes á Skálafjørðinum og uppi á Oyggjarvegnum við Hundsarabotn.
Tráðbilverjan er framleidd í Svøríki, og stálpelarnir, sum eru rundir í sniði, verða settir upp við trimum metrum ímillum. Síðani verða tráðveirar spentir ímillum pelarnar, og endarnir settir fastir í stórar niðurgrivnar betongsteinar.
Tað hevur onkuntíð verið frammi, at hetta slagið av bilverju ikki er eins trygt og tær bilverjur, sum vit higartil hava nýtt í Føroyum, tí tær virka sum ein ostaskerari. Hetta er ein myta sambært Sveriges MotorCyklister, sum í 2015 gjørdi eina stóra kanning, har óhapp við motorsúkklum í stórum parti av Evropa, USA, Avstralia, New Zeelandi og Malaisia vórðu kannaði. Kanningin vísir, at tað er eingin munur á óhappum, ið henda har tráðbilverja er, og har bilverjan er av sama slagi, sum vit kenna hana.
Tráðbilverjurnar eru “bleytari” at renna á, tí tær kunnu geva seg heilt upp í 1,85 metrar, meðan plátubilverjurnar geva seg upp í 1,0 metur. Eisini eru stólparnir gjørdir soleiðis, at teir bogna undan, meðan tráðurin heldur eftir, um rent verður á bilverjuna.
Umframt at vera bíligari í innkeypi og uppseting, er ein annar fyrimunur, at til ber at seta upp tráðbilverju, har vegirnir eru smalir og hava skráning, mótvegis plátubilverjuni, ið krevur meira pláss fram við vegjaðaranum. Somuleiðis taka tráðbilverjurnar lítið og einki útsýni úr teimum bilum, sum koyra framvið.
Enn ein fyrimunur er, at kavi ikki í sama mun legst á tráðbilverju, sum hann ger á plátubilverjum. Somuleiðis skemmar tráðbilverjan ikki landslagið fagurfrøðiliga eins nógv og plátubilverjan.
Samanumtikið eru sostatt nógvir fyrimunir við at nýta hesa tráðbilverju í mun til vanligu plátubilverjuna, sum vit hava nýtt í Føroyum.


text:
Um okkum
Skápskaffi og serkaffi
Felagið Falkvard varð stovnað í 2019 við málinum, at broyta hugsanarháttin hjá fólki um kaffi. Vit halda, at kaffi er eins og vín. Um kaffiplantan er væl røkt og tilgongdin gjørd røtt av serkønum kaffibóndum, so er smakkurin fleiri ferðir betri. Vit ynskja at føroyingar koma at skilja tað, tí øll hava uppiborið veruliga gott kaffi.
Vit ynska at broyta hvussu fólk síggja uppá kaffi
Smidligir á kaffihaldum.
Fastir á góðskuni
Vit skera ikki burtur, tá tað kemur til kaffi. Vit keypa ikki fyri lítið og lætt. Vit offra ikki góðskuna fyri vinningin. Vit heilt avgjørt útnytta ikki dugnaligar kaffibóndar, sum vit arbeiða við. Hvør koppur tú drekkur er 100% serkaffi (specialty coffe), og er góðskukannað fleiri ferðir og nýbrent til tína bílegging. Tí smakkurin av hesum kaffinum er vert alt stríðið.
Vit skera ikki burtur, tá tað kemur til kaffi
Eitt kaffihald til tín
Vit ynskja at Falkvard kaffi skal rigga til øll. Morgun koppar, vikuskift brunch, koffeinbundin fólk og fyrifallandi kaffikoppar. Tí kann tú broyta kaffihaldið hjá tær, nær sum helst, til tín tørv.
Samløg gjørd til at vara
Vit gjalda okkara kaffibóndum premium prísir – fleiri ferðir teirra framleiðslukostnað og Fair Trade minimum prísir – og afturløningin er, at vit fáa fyrstafloks kaffi. Vit fáa tað besta kaffi og kaffibóndirnir fáa eina betri avtalu. Hetta halda vit stuðlar undir eitt varandi virkis modell, ið gagnar bæði kaffibóndan, kaffibrúkaran og øll í millum.
Vit fáa tað besta kaffi og kaffibóndirnir fáa eina betri avtalu.


text:
Filippibrævið
Filippibrævið er eitt av fangilsisbrøvinum. Tað er helst skrivað í Róm í Italia, tá ið hann fyrstu ferð sat fangi har (sambært orðunum lívvaktarliðinum í 1,13, og tey, sum hoyra til hús keisarans, 4,22). Brævið er fyrst og fremst skrivað, tí Paulus hevur tikið ímóti eini gávu frá kirkjuliðinum. Longu á aðru prædikuferðini høvdu filippimenn veitt honum fíggjarliga hjálp. Og nú hevði hann upp aftur fingið gávu frá teimum. Epafroditus hevði fingið gávuna í lag. Epafroditus var eina tíð hjálparmaður Paulusar, meðan hann sat fangi, og hann hevði sett lív sítt í váða. Tí skrivar Paulus brævið. Brævið er skrivað til hini heilagu í Kristi Jesusi í Filippi. Filippi var ein týdningarmikil býur í Makedónia. Var rómverskt hjáland og rómversk hermannaborg. Filippi var eisini fyrsti býur í Evropa, har Paulus setti á stovn kristið kirkjulið, og tað varð stovnsett á aðru prædikuferð hansara. Hann var aftur í hesum býi á triðju prædikuferð síni. Hann hevði framúr góð og hjartalig viðurskifti við kirkjuliðið í Filippi.


text:
Eftirlitsvitjan av Fíggjareftirlitinum í september 2020Á regluligari eftirlitsvitjan í september 2020 kannaði Fíggjareftirlitið øll høvuðsøkini hjá Suðuroyar Sparikassa.
Suðuroyar Sparikassi er samdur við Fíggjareftirlitinum, ið staðfesti, at Suðuroyar Sparikassi skal nýta størri orku til váða- og complianceøkið, betra um mannagongdir og nágreina starvsskipanir og stýringina á kredittøkinum. Sparikassin hevur longu sett tiltøk í verk fyri at bøta um hesi viðurskifti.
Fíggjareftirlitið hækkaði solvenstørvin hjá Suðuroyar Sparikassa við 0,65 % stigum - upp í 11,2 % stig og kravdi, at Sparikassin skuldi niðurskriva 1,4 mill kr. Niðurskrivingarnar vórðu longdu framdar í 3. ársfjórðingi 2020.
Fíggjareftirlitið metti, at inntøka Sparikassans er ov lítil, tá hugsað verður um kapitalkrøvini, ið herðast í hvørjum. Sparikassin hevur longu sett tiltøk í verk fyri at betra um grundraksturin, soleiðis at eginognin økist fram til 2025, tá ið øll kapitalkrøv eru komin í gildi. Suðuroyar Sparikassi hækkaði kapitalgrundarlagið í november 2020 við einum ábyrgdaraláni. Hetta hevur styrkt solvensin soleiðis at Suðuroyar Sparikassi framhaldandi er ein sterkur peningastovnur.
Fíggjareftirlitið metti, at fleiri av vinnukundunum eru veikir og skulu kredittmetast lægri. Sparikassin fekk boð um at tryggja sær, at samsvar er millum útlánsrentur og kredittváða. Útlánsrenturnar fyri vinnukundar og tænastugjøldini verða soleiðis tillagaði 21. januar 2021.
Suðuroyar Sparikassi ásetti negativa rentu av innistandandi hjá vinnukundum í oktober 2019 og hjá privatkundum í juni 2020. Sparikassin broytir 21. januar 2021 mørkini fyri, nær privatkundar skulu rinda negativa rentu á innlánum. Hetta ávirkar eisini grundraksturin positivt hjá Sparikassanum í 2021.
Frágreiðingin frá regluligu vitjanini hjá Fíggjareftirlitinum í Suðuroyar Sparikassa í september 2020 er tøk á heimasíðuni ss.fo. Suðuroyar Sparikassi tekur frágreiðingina til eftirtektar.
Eru spurningar til frágreiðingina frá Fíggjareftirlitinum, kunnu teir setast Søren L. Bruhn, stjóra, á tlf 239872 ella á soren@ss.fo.


text:
- Tíðindi, mentan og ítróttur
Eiga ongar pengar til góðar í Danmark
Føroyar eiga ongar pengar hjá Danmark, tí Nato hevði herstøð her.
Tá samráðingar vóru millum donsku stjórnina og landsstýrið um fullveldi fyri 20 árum síðani, hildu Føroyar uppá, at Danmark hevði fíggjarligan fyrimun, tí Nato slapp at brúka Føroyar.
Hetta bygdi á, at Nato skuldi krevja trý prosent av bruttotjóðarúrtøkuni í limagjaldi. Men tað er ikki rætt, fekk føroyska samráðingarnevndin at vita frá teirri donsku.
Í 1978 samdust Nato-londini um, at tey skuldu miða eftir at tryggja árligan vøkstur í útreiðslunum til verjuna. Vøksturin var okkurt um trý prosent.
200 mió. kr.
Tá, fyri 20 árum síðani, brúkti danska verjan 200 mió. kr. um árið til at verja Føroyar.
Danska stjórnin segði, at føroyska roknistykkið um Nato-limaskapin hjá Danmark var skeivt.
Hetta sæst í einum innliti, sum Forsætismálaráðið nú hevur latið.
Har stendur, at Føroyar javnan stuðlaðu danska limaskapinum í Nato.
Føroyar fyrimun
Tá kalda kríggið herjaði, høvdu Føroyar gagn av verjuni hjá vesturheiminum.
Og Føroyar høvdu fíggjarligan fyrimun av, at tey sameindu í vesturheiminum vóru í Føroyum.
Niðurstøðan er, at stjórnin góðtekur ikki, at Føroyar hava eitt "sikkerhedspolitisk tilgodehavende", sum tað verður kallað, í Danmark.
Sí eisini


text:
Ognarpolitikkurin hjá landinum yvirfyri Bank Nordik
29. apríl 2019
Kaj Leo Holm Johannesen, løgtingsmaður fyri Sambandsflokkin, hevur í dag sett Kristinu Háfoss, landsstýriskvinnu í fíggjarmálum, ein skrivligan fyrispurning (§52a), um ognarpolitikkin hjá landinum yvirfyri Bank Nordik. Svarast skal í seinasta lagi 10 yrkadagar eftir, at spurningurin er latin inn
Løgtingsmaðurin spyr fylgjandi:
1. Hví velur Bank Nordik at útgjalda vinningsbýtið ístaðin fyri at bjálva bankan fíggjarliga fyri at standa móti tapi ella einum møguligum búskaparligum bakkkasti í samfelagnum?
2. Hvussu ger landið sum stórpartaeigari sín ognarpolitikk galdandi í slíkum førum?
3. Heldur landsstýriskvinnan, at grammleikin til útgjaldan av vinningsbýti er í tráð við ognarpolitikkin og áhugamálini hjá landinum sum partaeigara?
4. Hvørjar strategiskar ætlanir hevur landsstýrið um ognarlutin hjá landinum?
Í viðmerkingunum til skrivliga fyrispurningin sigur Kaj Leo Holm Johannesen, løgtingsmaður, at Bank Nordik boðaði herfyri frá, at bankin hevur valt at linka síni NEP-krøv og útgjalda ávísan avlopskapital til partaeigararnar.
Samstundis er álagt føroysku bankunum umfatandi solvenskrøv til at reka bankavirksemi, serliga krøv um tapsabsorbering og rekapitalisering av eginpeningi. Krøv, sum hava við sær, at bankarnar skulu til at savna saman nógvan kapital, sum ikki kann verða virkin til íløgur o.a., óvirkin kapitalur. Hetta er tað, sum eisini verða kallað NEP-krøv (nedskrivningsegnede passiver).
At enda sigur Kaj Leo Holm Johannesen, løgtingsmaður, í sínum viðmerkingum, at hví ikki heldur styrkja og bjálva bankan fíggjarliga, heldur enn at veita vinningsbýtið til útlendskan spekulant, sum nærmast bara hugsar út frá shareholder value meginreglunum (so stórt avlop ella profit sum gjørligt) og ikki hugsar serliga nógv út frá stakeholder value meginreglunum (taka hædd fyri ynskjum og krøvum frá eksternum áhugabólkum og samfelagnum sum heild).
Bank Nordik er ein banki, sum eisini hevur almennan ognarskap og tað, sum fer fram í virkseminum virkar ógreitt. Tí verður hesin fyrispurningur settur.
Sambandsflokkurin
RN
Aftur


text:
Tjóðskjalasavnið Faroese National Archives
V.U. Hammershaimbsgøta 18
FO-100 Tórshavn
T-postur: skjalasavn@skjalasavn.fo
Tlf: +298 340 540
Seinast dagført: 17-12-2020
Hetta er ein heimasíða hjá Tjóðskjalasavninum
Á hesi heimasíðu er ymiskt tilfar um føroyska søgu.
Talan er um skanningar av upprunakeldum, og harafturat keldur sum eru miðlaðar, og skanningar av eldri prentlutum sum m.a. annað stuðla uppundir arbeiðið við upprunakeldum.
Tað er loyvt at nýta tilfar av heimasíðuni, tá ið víst verður til uppruna, t.v.s. hvaðani tilfarið stavar.
Um tú hevur spurningar viðv. history.fo,
so send ein t-post: skjalasavn@skjalasavn.fo
ella ring á tel: 340 540, mánadag-fríggjadag, kl. 10.00-15.00.
Lesistovan er opin týs-, miku- og hósdagar, kl. 13.00-16.00.
Trýst Fyrispurningar viðvíkjandi at leita fram upplýsingar.
____________________________________________________________________________________


text:
ALMANNAVERKIÐ
Almannaverkið kann í ávísum førum veita fíggjarligan stuðul til fólk, ið hava tørv á hárkolli. Fyri at fáa stuðul til hárkoll, er neyðugt at søkja Almannaverkið um hetta. Veitarin skal lata eina kostnaðarmetan inn til Almannaverkið, og ein læknavátan má vátta, at hártapið er varugt. Umsóknarblaðið er at fáa á heimasíðuni hjá almannaverkinum, men eisini er møguligt at fáa umsóknarblað frá mær.
Um ein hevur tørv á parykki kann mann í mesta lagi fáa stuðul til tveir parykkar um árið. Fær tú hendan stuðulin, er eitt árligt egingjald á kr 3000,-.


text:
Hesa vikuna hava strandarlandasamráðingar um svartkjaft og norðhavssild verið í London. Byrjað varð mánadagin, tá ið strandarlondini Føroyar, ES, Ísland og Noreg hittust til samráðingar um svartkjaft. Grønland og Russland luttóku sum eygleiðaralond. Eftir at øll tey vanligu málini á dagsskránni vóru avgreidd á samráðingarfundinum, viðgjørdu strandarlondini eina langtíðar umsitingarstrategi fyri svartkjaftin og mest loyvdu veiðu fyri 2016. Semja var um at halda fram at viðgera hesi bæði mál, eins og eitt nýtt býti av svartkjaftinum í Reykjavík í døgunum 4. – 5. november.
Á samráðingarfundinum um norðhavssild, sum byrjaði mikudagin, hittust strandarlondini Føroyar, ES, Ísland, Noreg og Russland. Grønland luttók sum eygleiðaraland. Á fundinum viðgjørdu strandarlondini mest loyvdu veiðu fyri 2016 eftir at øll tey vanligu málini á dagsskránni vóru avgreidd. Semja var um, at mest loyvda veiðan fyri 2016 skuldi vera samsvarandi umsitingarætlanini fyri norðhavssild og tilmælinum frá ICES. Sostatt verður mest loyvda veiðan av norðhavssild fyri 2016 316.876 tons. Strandarlondini vóru somuleiðis samd um at hittast aftur í Reykjavík í døgunum 2. – 3. november fyri at viðgera eitt nýtt býti av norðhavssild fyri 2016 og næstu árini.
Kelda: fisk.fo tilvildarlig savnsmynd 24.fo – nótaskip


text:
Býráðsfundur 5. september 2013 kl. 17.00
Býráðslimir:
Magnus Rasmussen, Tórbjørn Jacobsen, Helgi L. Petersen, Bárður K. Nielsen, Kári E. Jacobsen, Jónleyg Hammer, Terje B. Vestergaard, Jonhard Danielsen, Hallur Ellingsgaard, Karl Rasmussen og Arnfinn Langgaard.
Vara limir: Katrin Absalonsen møtti fyri Jonhard Danielsen.
Ikki møtt: Tórbjørn Jacobsen, Kári E. Jacobsen, Arnfinn Langgaard og Jonhard Danielsen.
1.
13/00486 : Teknistovan søkir vegna Kassavirkið á Bakka um byggiloyvi til nýtt Kassavirki.
Byggi- og býarskipaarnevndin mælir til at játta byggiloyvi við teimum ásetingum sum Tekniska deild ásetir.
-Býráðið hevur á fundi 5/9-2013 samtykt at taka undir við tilmælinum frá Byggi- og býarskipanarnevndini um at játta byggiloyvi.
2.
12/00742: 2. viðgerð av eykajáttan til umvæling av bryggju í samband við brandskaða umborð á Athenu.
-Býráðið hevur á fundi 30/05-2013 samtykt at taka undir við tilmælinum frá Vinnu- og havnarnevndini og fíggjarnevndini um at veita eina eykajáttan uppá 1. mió. kr. til umvæling av bryggjuni.
-Býráðið hevur á fundi 5/9-2013 samtykt, við 2. viðgerð, at játta 1. mió. kr. til umvæling av bryggjuni.
3 .
12/00855 : 2. viðgerð av eykajáttan til keyp av Politistøðini í Runavík, matr. nr. 103 Tofta bygd.
-Býráðið hevur á fundi 27/06-2013 samtykt at taka undir við tilmælinum frá fíggjarnevndini um at veita eina eykajáttan uppá 2,5 mió. til keypið.
-Býráðið hevur á fundi 5/9-2013 samtykt, við 2. viðgerð, at játta 2.5 mió. kr. til keypið.
4.
12/00228: Broyting av býarplani og byggisamtykt fyri D1øki sunnan fyri Fjøruveg í Runavík, A1 øki í Saltangará, frá rundkoyrinigni í Runavík og inn á Høgaból og E1 øki í Grannatúni í Saltangará til B-øki. Broytingin hevur ligið alment frammi til kunningar og er einki mótmæli ella broytingaruppskot innkomið.
Vinnu- og havnarnevndin og Byggi- og býarskiparnevndin mæla til at taka undir við tilráðingin frá Tekn. deild og broyta byggisamtyktina fyri omanfyri nevndu øki.
-Býráðið hevur á fundi 27/06-2013 samtykt at taka undir við tilmælinum frá Vinnu- og havnarnevndin og Byggi- og býarskiparnevndin.
5.
13/00549: Umbøn um eykajáttan til rakstur av Eysturoyar barnaverndartænastu.
-Sosiala nevnd og Fíggjarnevndin mæla til at veita Barnaverndartænastuni eina eykajáttan áljóðandi kr. 863.000 treytað av, at samstarvskommunurnar eisini játta sín lutfalsliga part av hækkingini.
-Býráðið hevur á fundi 27/06-2013 samtykt at taka undir við tilmælinum frá Sosialu nevnd og fíggjarnevndini.
6.
13/00423: Val av 2 foreldraumboðum og kommunalum umboði til nevndina fyri Ungdómshúsið á Toftum.
-Býráðið hevur, eftir tilmæli frá Sosialu nevnd, samtykt at velja Terja B. Vestergaard sum lim í nevndina umboðandi býráðið.
7.
13/00266: Útlegging av økjum til neyst og skúrar til størri bátar.
Tekn. deild heldur, at tað er mælir til at endurskoða ásetingarnar fyri verandi neystaøki, heldur enn at leggja nýggj øki út til neyst og skúrar til størri bátar.
Vinnu- og havnarnevndin og Byggi- og býarskipanarnevndin mæla til at taka undir við tilmælinum frá Teknisku deild.
-Býráðið hevur á fundi 27/06-2013 samtykt at taka undir við tilmælinum frá Vinnu- og havnarnevndin og Byggi- og býarskiparnevndin.
8.
13/000440: Býarplansbroyting – Broyting av D4 økinum norðan fyri Bakkafrost á Glyvrum.
Broytingin hevur ligið frammi frá 22/7-2/9-2013 og er einki mótmæli ella broytingaruppskot komið. Tekniska deild mælir til at góðtaka broytingina og avgreiða hana endaliga til Innlendismálaráðið.
Byggi- og býarskipanarnevndin mælir til at taka undir við tilmælinum frá Teknisku deild.
-Býráðið hevur á fundi 27/06-2013 samtykt at taka undir við tilmælinum frá Byggi- og býarskiparnevndin.


text:
Ragnar skrivað nýggjan sáttmála
Arbeitt verður av álvara við at tryggja framtíð felagsins, og Ragnar Weihe hevur nú eisini skrivað nýggjan sáttmála við felagið. Og enn ein leikari er klárur til Betri deildina 2021.
Eftir at hava smakkað til vaksnamannafótbólt sum 16-ára gamal í 2018, har hann fekk 10 dystir á øðrum liði, fekk ungi sandavágsmaðurin veruliga gjøgnumbrotið, tá hann spældi næstan hvønn dyst á besta liði 1. deild í fjør. Í ár hevur hansara leiklutur verið eins týðningarmikil, og, nú 19-ára gamal, spældi hann næst mest av øllum leikarum okkara. Og 4 mál fekk hann eisini.
Miðvallarin úr Sandavági, abbasonur heiðurslimin í felagnum, Magna Thomassen, er enn ein av ungu leikarum okkara, sum tekur stigið fult og ábyrgdina alla, og kemur soleiðis, saman við hinum, vónandi, at mynda eina spennandi og eyðnuríka framtíð fyri fótbóltin í Vágum.
Koyrið á 07 Vestur!


text:
Í dag skipaði Frælsi fyri, tá 4. umfar av TF Vetrarkappingini varð runnið vesturi í Vágum. Trý tey seinastu árini hevur viðrað illa til júst hetta umfarið. Í 2014 var stormur, í 2015 var glerstoytt, og kappingin útsett í tveir tímar og í 2016 máttu teinurin broytast vegna kava og hálku. Men í dag skikkaði veðrið sær bara heilt væl. Átta hitastig, turt og frískur vindur lágt, sum avgjørt var at liva við.
Beint eftir startin við Sørvágs Kirkju (mynd: Vágaportalurin)
Beint omanfyri 50 rennarar høvdu sett stevnu í Sørvági. Teinurin var frá Sørvágs Kirkju niðan móti Gásadalstunlinum at venda og síðan aftur til Sørvágs Kirkju. Børnini runnu tríggjar km. Bert fýra børn vóru til start í dag, men tey spardu seg ikki. Tey komu øll á mál við góðum tíðum. Hans Sivertsen vann hjá dreingjunum og Maria Biskopstø hjá gentunum.
Teir hava verið í fremstu røð í føroyskari renning hesi seinastu umleið 10 árini. Hansen-brøðurnir. Aloftast hevur ein Hansen-bróður staðið á sigursskamlinum eftir langteinakapping. Og viðhvørt tveir. Men løgið nokk hava tað verið heldur fá heiðursmerki av tí allarfínasta slagnum. Ikki tí. Tvey FM heiti hvør í maratonrenning er tað blivið til, og Andrias vann eisini samlaða summar-grandprix’ið í stórum stíli í 2009.
Við tveimum sigrum í TF Vetrarkappingini seinasta vetur, kom Eirikur uppá tríggjar sigrar tilsamans, meðan Andrias undan dagsins kapping ongantíð hevði vunnið eina vetrarkapping.
Nú væl rennandi Jan Elmar Sørensen er á venjingarlegu í Suðurafrika, og Marnar Djurhuus var burtur vegna skaða, lá í kortunum, at annar teirra fór at vinna í dag. Men men. Teir skuldu ansa væl eftir unga Julian Gregersen, sum teir helst skuldu sleppa undan, áðrenn teir komu ov nær málinum aftur. Julian er nýliga sloppin av við gipsið um armin, og tí ikki í fullari venjing.
Komnir til Bíggjar, fylgjast teir tríggir framvegis. Hundarnir í Bø høvdu ein góðan dag saman við 3-2 og rennarum. (mynd: Vágaportalurin)
Julian megnaði so dánt at fylgja Andriasi og Eiriki til snarast skuldi heimaftur, men so mátti hann sleppa. Restin av oddastríðnum gjørdist ein tvídystur millum Hansen-brøðurnar, har Eirikur jaktaði yngra bróðurin Andrias. Men holið, sum Andrias fekk á veg út, megnaði Eirkur ongantíð at tetta. Spenningurin var tó stórur allan vegin, og munurin á málinum var bert 10 sekund. Julian vardi væl og virðiliga sítt triðjapláss, og vann samstundis unglingabólkin.
Kvinnurnar høvdu eisini nógva ferð í dag. Rigmor N. Arge, sum vann nýggjárshálvmaraton, rennur sera væl fyri tíðina. Men tað gjørdist tó bara til eitt annaðpláss í dag. Tí Rebekka Fuglø er eisini við at nærkast sínum besta vetrarformi nakrantíð. Hon fekk veruliga ferð á seinastu løtuna, og sigast má, at tveir teir seinastu kilometrarnir hjá henni í dag, veruliga boða frá góðum. Eitt nýtt navn kom sníkjandi á triðja pláss í dag. Tað var Annika Thomen, Bragdið, sum eisini rann óføra væl í dag, og endaði bert minuttin eftir Rigmor N. Arge. Heilt nýggj er Annika tó ikki. Vit hava áður sæð hana renna væl á Flaggdegnum og til Kvinnurenningina.
Tiltikna Hjalmar-tokið koyrdi sum smurt góðar 10 km. Samstarvið kastaði fýra heiðursmerki av sær. Besta kvinnan bleiv væl vard av góðum monnum. (mynd: Vágaportalurin)
Altíð gleðiligt við nýggjum andlitum til TF Vetrarkappingina. Annika Thomsen endaði á sigurspallinum í fyrstu royndini. Hon gjørdist nr. 3 í opna kvinnubólkinum. (mynd: Vágaportalurin)
Tveir sterkir unglingar. Dánjal Dahl Ljósheim úr Hvirluni beit tenninar saman, tá harðast leikaði á, og fór undan øllum í bólkinum hann rann í. Samstundis gjørdist hann nummar tvey í unglingabólkinum. Gunnar Sivertsen, høgrumegin, er nýliga skorin, men er nú aftur farin at renna regluliga. Hesar koma vit at hoyra meira um komandi árini. (mynd: Vágaportalurin)
Panikk-aldur ella hvat? Uni Svabo Joensen kom við einum rimmarspurti, men var akkurát ov stuttur at stjala veteransilvurið frá formanninum. (mynd: Vágaportalurin)
Tær bestu veterankvinnurnar í dag: Hergerð Heldarskarð, Rigmor N. Arge og Birna Mohr Joensen (mynd: Herluf Jakobsen)
Jens Weihe (v.m.) vann enn eitt umfar og Páll Vesturbú bleiv nummar trý hjá superveteranunum. Kári Simonsen gjørdist nummar tvey. (mynd: Herluf Jakobsen)
Jóngerð Herup Høgnesen (v.m.) og vinnarin Cecilia Arendal fóru við heiðursmerkjunum hjá superkvinnunum (mynd: Herluf Jakobsen)
Eftir renningina varð borðreitt við góðari feskari súpan og kaffi og køkum. Frælsi hevur tøkk uppiborna fyri væl avgreidda kapping í allar mátar. Nú líta vit 14 dagar fram til fimta umfar av TF Vetrarkappingini, sum verður í Hoydølum. Tá verður eisini kappast um FM í lendisrenning.
Samlaða støðan hjá monnum:
1. Andrias Hansen, Bragdið 140 stig
2. Eirikur Hansen, Bragdið 133 stig
3. Martin Gravesen, Bragdið 124 stig
Samlaða støðan hjá kvinnum:
1. Rebekka Fuglø, Treysti 150 stig
2. Rigmor N. Arge, Hvirlan 141 stig
3. Hergerð Heldarskarð, Bragdið 131 stig
Øll stigini verða fyri einstaklingar og fyri liðkappingina verða kunngjørd í vikuni.
Øll úrslitini síggjast her:


text:
Javnaðarflokkurin er ein sosialdemokratiskur flokkur, ið byggir á tey trý týdningarmiklu grundvirðini frælsi, javnstøðu og samhaldsfesti. Javnaðarflokkurin ynskir eitt trygt og rættvíst samfelag og ein rættvísan heim uttan fátækt. Ein heim við friði og umhvørvisligari javnvág grundað á burðardygga menning. Ein heim, har menniskju liva í frælsi og javnstøðu og hava avgerandi ávirkan á síni egnu lívsviðurskifti.
Javnaðarhugsjónin hevur vunnið stórar sigrar. Samhaldsfestið hevur givið einum stórum meiriluta av fólkinum betri lívskor, økta vælferð og fjøltáttaðar møguleikar at mennast. Í nútíðar vælferðarsamfelagnum merkir samhaldsfesti, at meirilutin skal vera við til at tryggja øllum somu atgongd til øktu vælferðina. Øll tey, sum eru væl fyri í samfelagnum, eiga at sýna samhaldsfesti fyri teimum ymisku veikaru bólkunum. Hetta skulu tey, tí vit vilja eitt samfelag í sosialari javnvág. Eitt samfelag, har øll hava javnbjóðis møguleikar og har alt menniskjaliga tilfeingið í samfelagnum sleppur at blóma.
Javnaðarflokkurin vil endurnýggja samhaldsfesti sum grundhugsan í fólkinum, tí okkara grundhugsjón byggir á samstarv millum menniskju sum besta amboðið framhaldandi at menna eitt samfelag, har tann einstaki hevur javnbjóðis møguleikar í felagsskapinum.
Høvuðsfyritreytirnar fyri menning av nútíðarsamfelagnum er javnstøða, sosialur tryggleiki og arbeiðs- og útbúgvingarmøguleikar fyri øll.
Fyri Javnaðarflokkin merkir vælferð, at øll verða vird í samfelagnum, og at øll hava atgongd til arbeiðsmarknaðin og grundleggjandi vælferðarskipanir.
Fortreytin fyri einum sterkum vinnulívi er eitt trygt, vælútbygt vælferðarsamfelag, ið gevur einstaka menniskjanum møguleika at útbúgva og menna seg og harvið tryggja samfelagnum eina stabila, væl útbúna og virkisfúsa arbeiðsmegi.
Javnaðarflokkurin stuðlar einum sterkum vinnulívi á burðardyggum grundstøði, sum er grundarlagið undir einum góðum vælferðarsamfelag. Vinnulívið eigur at kenna sína ábyrgd fyri tí fólki, ið virkar í vinnuni, fyri samfelagnum, náttúrutilfeinginum og umhvørvinum.
Fortreytin fyri einum væl virkandi samfelag er javnstøða millum kynini á arbeiðsmarknaðinum og í familjuni. Tí skal ein nýmótans familjupolitikkur tryggja, at familjan hevur møguleika at sameina arbeiðslív og familjulív. Tað skal vera sjálvsagdur rættur, at bæði foreldur hava møguleika at tryggja teirra børnum eina góða byrjan í lívinum.
Føroyar skulu eisini í framtíðini teljast ímillum heimsins bestu vælferðarsamfeløg. Vit skulu taka ímóti avbjóðingunum og møguleikunum í altjóðagerðini, samstundis sum vit stimbra og fjálga um okkara egna samleika og okkara egnu tjóðareyðkenni í heimssamfelagnum.
Javnaðarflokkurin vil tryggja, at fyrimunirnir við altjóðagerðini skal koma øllum samfelagnum til góðar. Føroyar skulu mennast sum eitt vitanarsamfelag. Fyri at hetta skal eydnast, krevst, at alt tilfeingið í fólkinum fær møguleika at blóma.
Altjóðagerðin er ein avbjóðing fyri okkara fólkaræði. Tað vaksandi samskiftið við umheimin á øllum økjum setur stór krøv til okkara samfelagsskipan. Føroya Javnaðarflokkur vil styrkja rættarsamfelagið og menna fólkaræðið í øllum samfelagsligum viðurskiftum.
Eitt virkið fólkaræði við frælsi hins einstaka og javnstøðu fyri øll í einum samhaldsføstum samfelag – tað er stavnhaldið hjá Føroya Javnaðarflokki.


text:
21. mai (Kristi himmalferðardagur) kl. 1400.
Tað er 32. ferð, at ítróttarfelagið í Mjørkadali skipar fyri gongutúri eftir Oyggjarvegnum úr Havnini og niðan í Mjørkadal. Tiltakið eitur MIF FÆRØ-MARCH 2009, og er dagurin settur til hósdagin Kristi Himmalferðardag 21. mai.
Øll eru vælkomin
Ikki er neyðugt at boða frá luttøku áðrenn farið verður avstað. Tað er bara at møta upp. Øll kunnu vera við børn, familja, vinir og kenningar.
Gongutúrurin, sum er 15 km langur, byrjar við Keypssamtøkuna í Hoyvík 21. mai kl. 14 og endar í seinasta lagið kl.18 í Mjørkadali.
Leiðin gingi verður eftir er hendan: Keypssamtøkan í Hoyvík, Vegurin Langi, Óluvugøta, Sundsvegur, Norðari Ringvegur, Oyggjarvegur og Mjørkadalur.
Undir gongutúrinum skulu allar ferðslureglur haldast, soleiðis, at gingið og runnið verður vinstrumegin á vegnum, har ongar gongubreytir eru.
Á tveimum støðum á leiðini eru steðgipláss, har tey luttakandi kunnu fáa okkurt at leska sær við, so sum vatn, kaffi og sodavatn, eisini verur frugt sjokuláta bjóða teimum í luttaka. Vatn/kaffi og frugt er ókeypis.
Tá komið er til Mjørkadals ber til at keypa pylsur og breyð, og okkurt at leska sær við. Haraftrat verður diplom handa sum prógv um, at man hevur verið við á gongutúrinum.
Skipað verður fyri flutningi úr Mjørkadali og aftur til Havnar um ein ynskir.
Vinarliga
March-nevndin í MIF
Hygg eisini á heimasíðuna www.mif.fo


text:
Vikuskiftið 3.-5.apríl verður skipað fyri renning í Suðuroy. Runnið verður úr Sumba til Sandvíkar, sum er ein teinur uppá góðar 50 kilometrar. Tó verður allur teinurin ikki runnin í einum. Ístaðin er rennitúrurin býttur í fýra “styttri” teinar.
Runnið verður úr Sumba til Sandvíkar
Tað er VILT, við klaksvíksinginum Finn Johannessen á odda, sum vegna Hvistan, Treysti og Bragdið, ið skipar fyri renningini. Talan verður um ein hugnaligar rennitúrar, heldur enn rennikapping. Afturat renningini, so verður eisini møguleiki at uppliva Suðuroynna, tí skipað verður eisini fyri ymiskum útferðum og tiltøkum fyri luttakarunum.
Skráin fyri renningina sær soleiðis út:
Fríggjadagur 3. apríl:
17.00 Renna úr Sumba til Vágs 13 km
Felagshugni og matur
Leygardagur 4. apríl:
09.00 Renning úr Vági til Hovs 10 km
Seinnapartin verður útferð gjørd í oynni
17.00 Renning úr Hovi til Tvøroyrar 16 km
Felagshugni, matur og okkurt skemtiligt
Sunnudagur 5.apríl:
08.30 Renning av Tvøroyri til Sandvíkar 17 km
“Heilsuguðstænasta” í Hvalbiar Kirkju
Seinnapartin verður enn ein útferð gjørd.
Luttakaragjaldið er 800,- kr fyri tey, ið koma suður, íroknað er ferðaseðil, matur, gisting og luttøkugjald. Fyri luttakarar úr Suðuroynni verður kostnaðurin 200,- kr.
Møguleiki verður eisini at luttaka í einstøkum renningum, um ein hevur hug til tað. Bussur kemur at fylgja luttakarunum, um so er, at ein má geva upp á hálvari leið.
Tekning fer fram á vilt@vilt.fo, har upplýstast skal navn, bústaður og telefonnummar. Samstundis skal luttøkugjaldið, á 800 kr., gjaldast á konto.nr. 9181-170.980.3.
Hugsast kann at hetta er startskotið til at renna allar Føroyar, har man til dømis rennur í Sandoynni komandi ár, Vágoynni árið eftir osv. til man so endar í Norðoyggjum á Viðareiði um nøkur ár, og so verður byrjað av nýggjum.
Fyriskipararnir vóna at nógv taka undir við hesum tiltaki, og heita á tey íð ætla at luttaka, um at boða frá luttøkuni skjótast tilber. Á heimasíðuni www.vilt.fo ber til at síggja hvør longu hevur meldað seg til renningarnar í Suðuroynni.


text:
Ein av tónleikajournalistunum segði við meg:
– Lat teir spæla eina sýnisgluggakonsert í Keypmannahavn, so berjast plátufeløgini um teir.
Jens Ove Friis stjóri í plátufelagnum Recart var ein av heitastu fjepparunum hjá Boys In A Band eftir framførsluna í Kagganum hóskvøldið. Hann segði tá við meg:
– Hetta er nakað av tí besta, ið eg havi sæð í fleiri ár!
Les greinina um plátusáttmálar og festivalspælingar, ið stóðu føroyskum bólkum í boði eftir, at Atlantic Music Event var hildið í Norðurlandahúsinum í apríl 2007
Úr lippukassanum
Eg lati lokið upp á lippukassanum og stingi hondina niður og taki fram brot úr onkrari grein úr savninum


text:
Tá tú skal keypa okkurt til húðina hjá barninum, eigur tú at hugsa um, at børn hava viðkvæmari húð enn vaksin. Húðin hjá børnum er følin, og hetta kemst av, at húðin hjá børnum er ikki ment sum hjá vaksnum. Hetta verður ikki fyrr enn barnið er 5-6 ár.
Tað er av týdningi at brúka milda sápu, ið holdið tolir væl (pH virði 5 - 7). Eisini fæst sápufrítt reinsigel frá A-derma. Er húðin serliga turr, ber eisini til at brúka baðolju.
Brúka ikki sápu saman við baðolju, tí sápan oyðileggur virknaðin av oljuni. Tá húðin er rein, kann húðkrem ella lotión smyrjast á, um neyðugt.
Á vetri er luftin turrari, og tað ávirkar eisini holdið. Tá luftin er turr, gerst húðin eisini turrari og støkkur skjótari enn annars.
Vanliga virkar holdið sum ein verja, ið ger, at vætan ikki fer úr kroppinum og verjir fyri, at sjúkuelvandi bakteriur koma inn í kroppin. Tann turra húðin, ið er farin at støkka, verjir ikki eins væl. Tí er tað av týdningi at hjúkla um tað turra holdið fyri at fyribyrgja, at vernd okkara fyri vætumissi og bakteriuálopi verður skadd.
Eini góð ráð eru at smyrja holdið við feitum smyrsli hvønn dag. Ymiskar vørur eru, m.a. A-derma Exomega, Danatekt ella Decubal. Krem, ið innihalda vatn, eiga at vera smurd á í minsta lagi ½ tíma, áðrenn barnið fer út.
Um summarið nýtist húðini ikki so nógv feitt. Um barnið ikki hevur turt hold, er ikki neyðugt at nýta krem ella lotión. Um tørvur er á tí, kann smyrjast við Apotekets Babylotion, A-derma Exomega lotión ella Danatekt lotión.
Smábørn, ið ikki duga at flyta seg, skulu ikki liggja í sólini og nýtast tí ikki at brúka sólkrem. Hetta kemst av, at húðin hjá børnum er ikki fullstyrknað. Best er, um barnið er í tunnum buksum, tunnari troyggju við longum ermum og sólhatti. Um neyðugt, ber til at smyrja eitt tunt lag av sólkremi á kjálkarnar, nøsina og handarbakið. Sólkrem til smábørn skal hava høgan sólfaktor, alt eftir hvussu húðin er.
Um barnið verður eitt sindur sólbrent, ber til at brúka Apotekets after-sun lotion, Aloe Vera gel ella Zink-liniment, sum kølir. Um børn yvir 2 ár verða illa sólbrend, ber til at smyrja eitt tunt lag av Hydrokortison kremi á. Um barnið hevur sóleksem, ber eisini til at nýta Hydrokortison krem. Hetta skal ikki nýtast í longri tíð, ei heldur til børn undir 2 ár uttan samráð við læknan.
Er barnið illa sólbrent og undir 2 ár – far til lækna!
Apotekið hevur í samstarvi við Astma-Allergi Danmark framleitt hesar vørur, sum eru góðar hjá børnum:
Á apotekinum finnur tú eisini nógvar aðrar góðar vørur til bæði yngri og eldri børn:


text:
Albert Einstein segði eina ferð, at orð og mál ikki høvdu nakað við hansara evni í støddfrøði at gera. Nú bendir nýggj gransking á, at hann hevði rætt.
Mátin, ið heilin handfer mál og støddfrøði, sær út til at vera heilt ymiskur.
Tað skrivar livescience.com.
Granskingin er kunngjørd í tíðarritinum PNAS.
Granskararnir brúktu fMRI (functional magnetic resonance imaging). Hesin háttur at heilaskanna skrásetur broytingar í nervalagnum, sum útloysast av blóðstreyminum.
Á henda hátt kundu granskararnir síggja, hvør partur av heilanum lýsti upp í sambandi við ymisk sløg av uppgávum.
Lesið meira her: https://forskning.no/matematikk-hjernen-sprak/hjernen-behandler-sprak-og-matte-vidt-forskjellig/425700


text:
“Hetta er sannlíkt ein av okkara best eydnaðu messum higartil. Vit koma heimaftur við ítøkiligum fyrispurningum frá verandi samstarvsfeløgum, eins og at nýggjar fyritøkur ynskja nærri samband í næstum”, siga Anja Jacobsen og Richard Mortensen, sum luttóku vegna PAM Offshore Service á stóru oljumessuni í Stavanger í farnu viku. Anja Jacobsen er dagligur leiðari á PAM Offshore Service, og Richard Mortensen er sølu- og marknaðarleiðari á PAM og MEST samtakinum.
Niðurstøðan hjá teimum er, at nú er verulig vend komin í og betri tíðir á veg. Oljuvinnan er á veg uppaftur í Noregi og øðrum londum. Virkisøkið hjá PAM er at útvega starvsfólk til on- og offshore vinnuna og er eftirspurningurin sera stórur eftir góðari arbeiðsmegi. Serliga eftir norðurlendskum handverkarum, sum kunnu standa seg í norsku mentanini og serliga kunnu klára seg á norðurlendskum/norskum máli.
PAM tørv á meiri fólki fyrst í komandi ári
Hóast Oljuvinnufelagið og føroyskir myndugleikar valdu ikki at luttaka á ONS, tók PAM Offshore Service avgerð um at fara á ráðstevnuna, eins og tey eru von. Hetta er ikki nakað tey angra, tvørturímóti.
“Ein slík ráðstevna gevur veruliga dirvi og hug at herja á og víðka um okkara starvsøki. Í mun til tørvin kunnu vit selja munandi meiri av føroyskari arbeiðsmegi – ja, so nógv sum møguligt er at fáa fatur á – serliga hinumegin ársskiftið”.
Talan er um, at ein av verandi kundum fer í gongd við eina stóra verkætlan í komandi ári og ein annar kundi, sum ikki hevur verið so stórur, veruliga tekur dik á seg í næstum.
Tey á PAM fingu nógvar spurningar og viðmerkingar í Noregi um, hví Føroyar og føroyskir myndugleikar ikki hava egnan bás og tiltøk longur – eins og siðvenja hevur verið seinastu mongu árini. Hetta var nakað tey saknaðu.
PAM Offshore Service er eitt dótturfelag í MEST samtakinum. Hetta hevur verið ein fyrimunur í samskiftinum við altjóða fyritøkur – hetta at talan er um eina fyritøku, sum hevur grundarstøði í eini framfúsnari framleiðslufyritøku við 300 starvsfólkum og hetta at hava skipaði viðurskifti. PAM er eitt nú ISO 9001-2015 góðkend umframt at hava aðrar viðkomandi góðkenningar.


text:
05.04.2016
Seinastu trý árini hevur Bakkafrost luttikið í verkætlan, ið hevði sum endamál at kanna um vit í Føroyum kunnu nýta reinsifiskar í bardaganum ímóti laksalúsini. Best egnaði fiskurin, ið vit hava í føroyskum sjógvi til hettar endamálið vísti seg at vera rognkelsi, og royndir vóru tí gjørdar at ala hendan fisk hjá Fiskaaling í Nesvík. Úrslitið av hesum gjørdist, at at vit í apríl 2015 kundu seta út fyrstu føroyskt aldu rognkelsini á aliøki á Kunoyarnesi. At seta rognkelsi í aliringar saman við laksinum krevur nakað av tillagingum, og tí hevur hendan útsetingin í fyrstu atløgu verið ein roynd, har endamálið er at síggja hvussu vit best leggja umstøðurnar til rættis fyri at fáa tey at trívast saman við laksinum. Vit hava millum annað ment væl egnaðar mannagongdir til útseting, funnið fram til hvørji skjól rognkelsini sýnast at trívast í, og sett í verk góðar mannagongdir við fóðring.
Virknaðurin av rognkelsunum sum lúsaátari hevur sjálvsagt eisini verið partur av hesari verkætlan. Regluligar kanningar verða gjørdar av magainnihaldinum hjá rognkelsunum, og javnan finna vit restir av lús í magunum. Eisini fylgja vit væl við lúsastøðuni í einkultu ringunum, og serliga fyrstu tíðina í sjónum, tá laksurin ikki er ov stórur, sæst ein virknaður í ringunum har rognkelsini eru í.
Rognkelsini hava víst seg at kunna vera ein týdningarmikil liður í einari lúsaniðurberjingarætlan uttan kemisk evni. Við betri vitan um lívfrøðina hjá rognkelsum og samanspælið ímillum laks og rognkelsi kunnu vit menna hettar amboðið enn meira, og hettar fara vit í Bakkafrost at leggja okkum eftir í tíðini sum kemur. Fyrstu royndirnar vit hava gjørt okkum við hesum føroysku rognkelsunum gevur okkum eitt gott grundarlag at byggja á.


text:
##med2##
- Eg gjørdi mun tá eg kom inn. Eg ynski ikki at ljóða arrogantur, men tað kom meira ferð á tá eg kom inn á vøllin. Orðini eigur HB-áleyparin, Sebastian Pingel sum kom inn á vøllin í fyrra hálvleiki tá bert átta minuttir vóru farnir, og hann gjørdi sanniliga mun. Pingel kom á vøllin tá Tróndur Jensen var borin av vølli við skaða.
HB vann 3-0 á Skála, og Sebastian Pingel skoraði til bæði 2-0 og 3-0. Fyrra málið hjá Pingel kom á hálvtímanum og tað seinna kom í tíðini sum dómarin hevði lagt aftrat. Ari Mohr Olsen legði HB á odda 1-0 tá 19 minuttir vóru farnir.
Á ljóðfíluni omanfyri ber til at hoyra frá FM1:
1) Hoyr hvussu tað ljóðaði á FM1 tá frásøgumaðurin, Sjúrður H. Hoydal segði frá teimum trimum málunum HB skoraði móti Skála. Heðin Askham var viðmerkjari.
2) Hoyr samrøðuna Sjúrður H. Hoydal gjørdi við Sebastian Pingel aftaná dystin. Heðin Askham staðfesti, at Pingel gjørdi stóran mun tá hann kom á vøllin, og sjálvur er tvímálsskjúttin glaður fyri, at hann tók av møguleikanum og stendur betri í kappingini at sleppa at byrja inni í steypafinaluni móti Víkingi komandi leygarkvøld klokkan 19.45.
HER ber til at hoyra samrøðuna Sjúrður H. Hoydal gjørdi við Eyðun Klakstein, høvuðsvenjara hjá Skála.


text:
• Húsarhaldsburturkast, so sum matleivdir, skitið papp, krukkur.
• Annað burturkast, so sum timbur, flamingo, teppir, møblar, dálkað plast, plattar.
Burturkast at brenna verður skilt í tveir bólkar:
- Stórt burturkast at brenna = størri enn 1,2 m.
- Lítið burturkast at brenna = minni enn 1,2 m.
At tað kostar meira at lata stórt burturkast kemst av, at starvsfólkið hjá IRF eftirfylgjandi má klippa burturkastið sundur. Sí prísyvirlitið her.
Orsøkin til, at burturkastið ikki má vera longri enn 1,2 metur, er ovnurin á Brennistøðini. Um burturkastið er longri enn 1,2 m, gongur tað ikki gjøgnum skaktina inn í ovnin.
Burturkast at brenna skal vera væl skilt, so at einki av hesum fer í:
• Burturkast at endurnýta
• Burturkast at tyrva
• Serliga dálkandi burturkast
• Lutir og evni sum skaða ovnin hjá IRF, t.d. jarn, trýstfløskur, neyðbluss, fýrverk, patrónir (krút, kúlur o.t.), kemiskur lútur v.m.
Hvar kann tað latast inn?
Privat: Í gráa IRF posan, sum hvørja viku verður heintaður av IRF. Tá ið tú ruddar út, ella hevur størri nøgdir, skulu hesar á kommunalu endurnýtsluplássini.
Vinna og kommunur: Eftir avtalu við IRF


text:
Gleðilig jól og eitt av Harranum signað nýggjár!
2019-12-25 14:13
Takksemi. Tað er orðið, ið rennur mær til hugs, nú eg líti aftur á árið, sum er farið at halla.
Grundlógardag var eg valdur á Fólkating fyri fjórðu ferð. Sambandsflokkurin fekk aftur sæti á Fólkatingi eftir at hava verið úti eitt valskeið. Takk til øll tykkum, sum valdu Sambandsflokkin, og ein serlig tøkk til tykkum, ið valdu meg persónliga.
2019 er eisini árið eg takkaði fyri meg á Føroya Løgtingi, 31 ár eftir, at eg fyrstu ferð var valdur á Løgting í 1988. Eg fegnist stórliga um, at Føroyar eru vorðnar eitt gott og framkomið land, har fólkið trívist og mennist. Tá eg tók við sum løgmaður í 1994, rýmdu føroyingar frá húsi og heimi, og fólkatalið minkaði í stórum. Nú eru vit 52.000 fólk í Føroyum, og fólkatalið bara veksur. Tað er sanniliga nakað vit øll kunnu gleðast um.
Takk til tykkum øll, sum hava latið mær hetta álit og stóru ábyrgd í hendi. Eisini eina stóra tøkk til allar teir politikkarar, sum eg havi samstarvað við hesi árini.
19. september í ár bleiv eg 75 ár. Takk til tykkum øll, sum mintust meg á degnum. Dagurin var hildin saman við familjuni, sum veksur, so hvørt sum árini leggjast afturat.
Vit megna onki einsamøll. Størstu tøkkina eigur Edfríð, mín lívsmaki. Vit eru ríkað við trimum børnum, sjey ommu- og abbabørnum og eisini einum langommu- og langabbabarnið. Sanniliga, eru vit rík! Takk.
Tykkum verða øll ynskt eini gleðilig jól og eitt av Harranum signað nýggjár!
Edmund Joensen
Fólkatingsmaður fyri Sambandsflokkin


text:
Streymnes
Streymnes er ein bygd í Streymoy. Heimstaður fyri fótbóltsvøllin Við Margáir sum er heimavøllur hjá samanlagsliðnum Eb/streymur. Bygdin Streymnes er í síni tíð helst byrjað sum niðursetupláss, sum fólk úr Hvalvík eru flutt til. Til Streymnesar hoyra 12 merkur, helvt um helvt kongsjørð og ognarjørð. Kongsjørðin liggur hjá einum festi. Hagapartarnir eru tríggir: 1) Fyri Framman og Norðarahelvt í Sundinum, 2) Fyri Framman, Heimaripartur, og 3) Heimarahelvt í Sundinum.
So longi jarðarbrúkið var lívsgrundarlagið, var fólkatalið í bygdini rættiliga avmarkað, men seinnu árini er hetta nógv broytt. Nýggir býlingar vaksa fram, og stórur áhugi er fyri at seta búgv her. Bygdin er nær um vaksin saman við grannanum, Hvalvík. Hon liggur væl fyri, við alfaraveg, og skjótt er at koma til stórplássini í meginøkinum.
Røktarheim er bygt á Mørkini við plássi fyri 32 búfólkum. Hetta er nýggjur og væl innrættaður stovnur, býttur í fýra lonir og við eini miðleingju, har felags hentleikarnir eru. Við at skipa stovnin í smærri eindin verður umhvørvið heimligt hjá búfólkunum. Sniðið í bygningunum ger, at at fellur væl saman við grannalagnum og bygdini annars.
Í Streymnesi og í Hvalvík hava fólk havt stóran áhuga fyri ítróttarlívinum. Bygdirnar hava róðrarfelag, Hvalvíkar-Streymnesar Róðrarfelag, sum gjøgnum árini hevur fingið nógv meistaraheiti við fimm- og seksmannaførum sínum. Felagið eigur neyst í Streymnesi. Ítróttarfelagið Streymur hevur borðtennis og fótbólt á skránni. Í 1992 var farið undir at samstarva um fótbóltin við Eiðis Bóltfelag, og hevur Felagsdeildin undir heitinum EB/Streymur hepnast so væl, at besta liðið av álvara er farið at gera seg galdandi í føroyskum fótbólti. Góða gongdin setur stór krøv til fótbóltsvallir og umstøður rundan um teir. Gjørdur er tí nýggjur graslíkisvøllur í Streymnesi, umframt at rúmligt hús og áskoðaraskýli verða bygt við vøllin. Ætlandi verður vøllurin tikin í nýtslu komandi kappingarár, í 2007.
Børnini í Streymesi ganga í skúlanum í Hvalvík, hagar leiðin er stutt. Fólkatalið í Streymnesi liggur í dag um tey tveyhundað.


text:
Vísið ítróttar- og ungdómsfelagsskapum virðing og álit
Tað frættist, at Føroya Landstýrið ikki vil stuðlað/endurrindað ítrótta- og øðrum felagsskapum fyri mistar inntøkur seinna hálvár 2020. Um so er, verður neyvan nøkur endurrindan heldur í 2021.
Mistu inntøkurnar stava frá, at sama Landstýrið hevur frámælt, at størri tiltøk verða hildin.
Inntøkurnar frá hesum tiltøkum eru ein av grundarsteinunum undir rakstrinum og virkseminum hjá feløgunum. Og um hesar inntøkur eru mistar, má virksemi skerjast munandi.
Sum dømi hevur Vágs Bóltfelag seinna hálvár 2020 havt ein mettan inntøkumiss áleið kr. 100.000.
Hetta órógvar raksturin og virksemi hjá felagnum. Sama upphædd er mist fyrra hálvár 2021 um ongi tiltøka verða.
Hetta ger, at felagið má skerja virksemi munandi. Millum annað gongur hetta út yvir miðvísa ungdómsarbeiði hjá felagnum. Felagið hevur nú í fleiri ár havt løntar venjarar at standa á odda fyri ungdómsarbeiðinum, saman við lokalum kreftum. Hetta má so felagið velja frá, um felagið ikki fær stuðul/endurgjald fyri mistar inntøkur.
Eitt miðvíst ungdómsarbeiði stimbrar ungdómin bæði likamliga og sálarliga, umframt at hetta arbeiði er fyribyrgjandi og uppbyggjandi.
Føgru orðini frá politisku skipanini um virðið av sjálvbodna arbeiðinum sum verður gjørt í Føroyum fána í kalda lotinum.
Í mun til Fíggjarlógina er talan um eina sera lítla upphædd, men fyri feløgini kann tað verða lív ella deyð.
Mín áheitan til Føroya Landstýrið er: vísið virðing og ÁLIT fyri føroyskum ítrótta- og frítíðar felagsskapum, við at lata teimum stuðul fyri mistar inntøkur.
Bogi Mortensen,
formaður í VB
Mest lisið í farnu viku
Toskur leypur á æðublik
Nú vit tosa um at javnstilla føroyskar borgarar
Bjarni
Petur Oluf Hansen - pionerur
Fara nú á kalvaveiðu
Kokkurin er færeyingur
Is Fake News a Myth?
Ja, pílar og skot tosar prestur føroyskt
World watch list 2021
Dúvugarðar
Samgonguskjalið er grundarlagið undir samgonguni
Skráin hjá IKTUS, sunnudag 17. januar 2021
Lívligt virksemi á Trongisvágsfirði
Vápn – broyttur praksis hjá politinum
Úr rúgvuni av avrikum hjá sitandi samgongu
Viðmerking til lesarabræv hjá Jens Meinhard Rasmussen
Stórur áhugi fyri ferðavinnuni í Nólsoy
Er hetta elsta varðveitta føroyska trolið?
Sjey nýggir býráðslimir
Rætturin til egna sannføring skal verjast - eisini í stríðnum ímóti diskriminatión!
Netvarp úr Ebenezer sunnudagin her á evr.fo
Stroyming av jarðarferð 19. januar
Gransking: Soleiðis fáa Føroyar grønan streym í 2030
HOLOCAUST MINNINGARHALD
Samband
Postboks 226
FO-600 Saltangará


text:
Heimatænastan og eldrarøktin í Vágum eitur nú Vesturvón
Avrik
Web,Prent,Samleiki,Búmerki,Skelting,Heimasíður,Avrik
Nudlavirkið hevur sniðgivið nýggja samleikan og ment heimasíðuna fyri Vesturvón, navnið hevur starvsfólki á Vesturvón sjálvi valt.
Pílarnir vísa veg
Avrik
Vit hava staðið fyri skelting av nýggju útgongdini hjá Vága Floghavn
Nýggj heimasíða til Yndi
Avrik
Nudlavirkið hevur ment nýggju heimasíðuna hjá Yndi
Tað góða hugskotið og at geva tí lív
Avrik
Hetta er nýggjasta átakið hjá Betri Heim, eitt átak, ið á ein stuttligan hátt vísir dygdirnar í fyritøkuni.
Skelti og lýsingarfilmur til Vága Floghavn
Avrik
Vit hava staðið fyri marknaðarføring og skelting av nýggju parkeringsskipanini hjá Vága Floghavn.
Nudlavirkið væl umboðað
Avrik
Stuttligt var at síggja tríggjar av okkara lýsingum í nýggjasta Nám X blaðnum.
Eitt hefti til Betri Heim
Avrik
Vakurt og stílreint hefti til eitt stílreint og vakurt byggjarí.


text:
Integratiónspolitikkurin sum hvarv í Tórshavnar Kommunu
2020-10-19 12:17
Vit skulu hava ein miðvísan integratiónspolitikk aftur á breddan í Tórshavnar Kommunu.
Eisini í Havn kunnu vit bjóða einum støðugt vaksandi skara av tilflytarum vælkomnum til kommununa. Í løtuni eru tað umleið 1.700 tilflytarar í Føroyum, ca. 100 tjóðskapir og rættiliga nógv ymisk tungumál. Eitt virðismikið fjølbroytni, og øll eru hjartaliga vælkomin. Men vit skylda teimum, sum velja at seta búgv í Tórshavnar Kommunu ein greiðan integratiónspolitikk. Greið rættindi og greiðar skyldur.
Eingin móttøka
Men móttøkan í Tórshavnar Kommunu er ikki nóg góð. Tað er nevniliga eingin verulig móttøka, har nýggir og útendskir borgarar kunnu fáa holla kunning um, hvat kommunan hevur at bjóða, hvørjar møguleikar og hvørji rættindi tilflytarar hava, og hvørji krøv land og kommuna seta til borgarar, sum seta búgv her.
Vinnulívið ger vart við, at tað framvegis er stórur tørvur á útlendskari arbeiðsmegi, og vit síggja eitt vaksandi tal av familjusamanføringum. Tað setur krøv til okkum sum kommuna, tað setur krøv til skúlar og dagstovnar.
Tórshavnar kommuna skal so skjótt sum møguligt tryggja, at ein móttøka og holl leiðbeining verður sett á stovn.
Pengarnir brúktir til annað endamál
Tað sum hendi herfyri var, at integratiónssamkiparin í Tórshavnar Kommunu segði upp, og hóast tað staðiliga varð lovað, at starvið skuldi verða sett aftur beinan vegin – er enn einki hent.
Peningurin, sum varð settur av til integratiónssamskipan í Tórshavnar Kommunu, er brúktur til onnur endamál.
Tað er ikki gott nokk. Her skal vend koma í beinan vegin, tá nýtt býráð er valt. Ein integratiónsmóttøka og holl leiðbeining skal setast á stovn beinan vegin.
Vit hava møguleikan at fyribyrgja at gera tey mistøk, sum onnur lond hava gjørt. Men tað gera vit ikki við at venda blinda eygað og deyva oyrað til.
Helena Dam á Neystabø,
valevni fyri Javnaðarflokkin í Tórshavnar Kommunu


text:
Fíggjarmálaráðið hevur tikið saman um kommunalu fíggjarætlanirnar fyri 2018, ið samanlagt vísa inntøkuvøkstur, hall og øktar rakstrarútreiðslur.
Samanlagt rokna kommunurnar við halli á 145 mió. kr. í 2018. Hetta hóast kommunurnar í fíggjarætlanum teirra rokna við, at inntøkurnar verða 8,6% hægri enn í fíggjarætlanunum fyri 2017.
Í mun til fíggjarætlanirnar fyri 2017 økjast rakstrarútreiðslurnar í 2018 við 5,4%. Til samanberingar væntast rakstrarvøksturin hjá landinum at vera 2-3% í 2018.
Játtanin til kommunalar løgur er í 2018 ásett til 620 mió. kr., men um samanborið verður við undanfarin ár, kann roknast við, at henda játtan verður økt eftir ársskiftið. Um samanborið verður við undanfarin ár, kann tó eisini roknast við, at kommunurnar ikki fara at brúka alla løgujáttanina. Til samanberingar hevur landið sett umleið 400 mió. kr. av til løgur kring landið í 2018.
Ein samandráttur og frágreiðing um kommunalu fíggjarætlanirnar fyri 2018 er tøk á heimasíðuni hjá Fíggjarmálaráðnum. Sí her.


text:
Mykonos
Mykonos (Grikskt mál: Mύkovoς / Mykonos) er ein oyggj í Grikkalandi. Mykonos liggur í oyggjabólkinum Kykladurnar (Kukλάδeς / Kyklades) millum oyggjarnar Tinos, Syros, Paros og Naxos. Í 2001 búðu 9,320 á oynni. Um summarið fleirfaldast talið av íbúgvum tó, tá nógv fólk koma frá fastlandinum og frá øðrum londum at arbeiða har hjá ymiskum ferðavinnuveitarum. Oyggin hevur eina vídd á 85,5 km2 og er 341 metrar høg á hægsta punkti. Um vit samanbera við eina føroyska oyggj á nøkulunda somu stødd, so er Borðoy 95 km2 og hægsta fjallið á Borðoy er 772 metrar høgt. Mykonos er ein ferðavinnuoyggj.[1][2][3][4] Har koma umleið 750.000 ferðafólk hvørt summar. Har eru góðar stendur og í Mykonos býi eru nógvar barrir, matstovur, kaffistovur og handlar. Niðri í havnini eru kaffistovur. Nógv ferðamannaskip koma til Mykonos, tey leggja sum oftast ikki at sjálvari oynni, men liggja ankraði upp uttanfyri sjálva havnina. Grikkar sjálvir ferðast eisini til oynna, serliga fólk úr høvuðsstaðnum. Hildið verður, at náttarlívið og stendurnar á Mykonos eru millum tær kendastu í Evropa.[5][6][7][8]
Bygdir og hólmar[rætta | rætta wikitekst]
Yvirlit yvir bygdir á Mykonos, fyrst skriva við latínska alfabetinum og síðan á grikskum, fólkatalið stendur eftir bygdanavnið. Longst niðri eru hólmar, sum hoyra til Mykonos, harímillum er lítla oyggin Delos (Aήλoς), har 14 fólk búgva. Á Delos eru sera nógv fornminni at finna.
- Mykonos ella Chora 6.467 fólk
- Ano Mera - Άvw Mepά 1335 (liggur mitt inni í oynni, var høvuðsbýur fyrr)
- Agios Ioannis - ΆYιoς Iwάvvnς 265
- Agios Stefanos - ΆYιoς Etέφavoς 205
- Ftelia
- Kalafati - Kaλaφάtn 56
- Ornos - Opvός 237
- Platys Gialos - Πλatύς Γιaλός 204
- Psarrou - Ψappoύ 107
- Tourlos - Toύpλoς 115
- Kluvas - KλouBάς 180
- Plintri - Πλιvtpί 29
- Faros Armenistis - Φάpoς Apuevισtής 106
- Kalafati - n Kaλaφάtn 56
- Delos (Dilos) - n Aήλoς (hólmur / vnσίδa) 14
- Ktapodia - ta Ktaπόδιa (hólmur) 0
- Tragonisi - to TpaYovήσι (hólmur) 0
- Rinia - n Pήveιa (hólmur) 0
- Sfontili - to Eφovtήλι (hólmur) 0
- Krommydi - to Kpouuύδι (hólmur) 0
- Marmaronisi - to Mapuapovήσι (hólmur) 0
- Baos - o Mπάoς (á hólminum Agiou Georgiou / AYίou ΓewpYίou) 0
- Kavouras - o KάBoupaς (hólmur) 0
Pelekanurin Petros[rætta | rætta wikitekst]
Petros var ein pelikanur, sum búði á oynni Mykonos frá 1958 til hann doyði í ferðsluvannlukku í 1985, tá hann varð yvirkoyrdur av einum bili. Petros kom til oynna, tá ein fiskimaður frá Mykonos fann tann særda pelikanin, tók hann við til oynna og røktaði hann til hann kom fyri seg aftur. Pelikanurin bleiv verandi á oynni líka til hann doyði 27 ár seinni. Hann gjørdist maskotturin hjá Mykonos. Fólk vóru sera hørm um at Petros bleiv yvirkoyrdur, men eftir at hann doyði hevur oyggin fingið ein nýggjan pelikan, sum fekk navið Irini. Tað var Jackie Kennedy-Onassis, sum gav oynni henda pelikanin. Ein djóragarður í Týsklandi hevur eisini givið Mykonos ein pelikan, hesin er uppkallaður eftir tí gamla Petros og eitur eisini Petros. Fyri nøkrum árum síðani hendi tað aftur, at ein fiskimaður fann ein særdan pelikan við strondina á oynni. Hesin bleiv eisini væl passaður og kom fyri seg aftur. Hann fekk síðan navnið Nikolas.[9]
Keldur[rætta | rætta wikitekst]
- ↑ Tom Masters, Europe on a shoestring, 2008
- ↑ Duncan Garwood, Mediterranean Europe, 2009
- ↑ Lloyd E. Hudman, Richard H. Jackson, Geography of travel and tourism, 2003
- ↑ Harry Coccossis, Alexandra Mexa, The challenge of tourism carrying capacity assessment: theory and practice, 2004
- ↑ Tom Masters, Europe on a shoestring, 2008
- ↑ Duncan Garwood, Mediterranean Europe, 2009
- ↑ Lloyd E. Hudman, Richard H. Jackson, Geography of travel and tourism, 2003
- ↑ Harry Coccossis, Alexandra Mexa, The challenge of tourism carrying capacity assessment: theory and practice, 2004
- ↑ Greeka.com, Mykonos Petros the Pelican


text:
Fleiri leys størv hjá Grant
Lýsing09-10-2019 - 08:05 - Jóanis Albert Nielsen
Sum ein liður í at menna starvsfólkahópin søkir GRANT eftir fólki til fleiri uppgávur og arbeiðsstøð. Vit ynskja at seta starvsfólk á øllum okkara trimum framleiðslum í Vatnsoyrum, í Miðvági og á Rituvíkshálsi. Eisini hava vit tørv á fólki til ísetan av vindeygum og hurðum hjá kundum okkara kring allar Føroyar.
Haraftrat hava vit eisini brúk fyri einum fólki at viðlíkahalda og seta automatiskar hurðar upp.
GRANT er eitt virki í menning. Vit eru í løtuni 50 starvsfólk og gleða okkum at fáa nýggjar starvsfelagar.


text:
Matrikulnummur og lutir
Talið av matrikulnumrum er tað sama sum talið av eigindómum. Hvør eigindómur kann hava ein ella fleiri lutir. Ein lutur er ein bølutur, trøð, grundstykki o.s.fr.
Eitt matrikulnumar er ein skráseting av eigaraviðurskiftunum til jørðina, t.v.s. hvør, ið eigur, hvar eigindómurin liggur, hvør, ið hevur rættindi í honum, og hvørji hesi rættindi eru. Ein eigindómur verður í lógini lýstur sum "øll jørð innan og uttangarðs við lutum og lunnindum hjá sama eigara í somu markatalsbygd, um jørðin ikki skilliga hoyrir til ymisk brúk".
Markatalsbygdirnar eru upprunabygdirnar í Føroyum. Hesar bygdirnar eru 85 tær elstu, ið eru nevndar í gomlum jarðarbókum. Tær bygdir, ið ikki eru markatalsbygdir, eru niðursetubygdir og eru yngri búsetingar enn markatalsbygdirnar.